cyanic-selkie/wikianc huggingface dataset:
ചരക്കു സേവന നികുതി (ഇന്ത്യ)
ജി.എസ്.ടി
ദേശീയ, സംസ്‌ഥാന തലങ്ങളിലായി രണ്ടായിരത്തോളം പരോക്ഷനികുതികളാണു നിലവിലുള്ളത്. ഇവയ്‌ക്കെല്ലാം പകരമായി ഏർപ്പെടുത്തുന്ന ഏകീകൃതവും സംയോജിതവുമായ നികുതിയാണു ഗുഡ്സ് ആൻഡ് സർവീസസ് ടാക്സ് (ജിഎസ്‌ടി). ഉൽപന്നത്തിന്റെ അടിസ്‌ഥാന വിലയിന്മേൽ എക്‌സൈസ് തീരുവയുണ്ട്. അടിസ്‌ഥാനവിലയും എക്‌സൈസ് തീരുവയും ചേർന്ന തുകയിന്മേൽ കേന്ദ്ര വിൽപനനികുതികൂടിയുണ്ട്. ഇതെല്ലാം ചേർന്ന മൊത്തവിലയിന്മേൽ സംസ്‌ഥാനം വക മൂല്യവർധന നികുതി (വാറ്റ്) പുറമെയാണ്. ഈ കൂട്ടുനികുതികൾക്കെല്ലാം പകരമായാണു ജിഎസ്‌ടി എന്ന ഒറ്റ നികുതി. 2017 മേയ് 18 ന് കൂടിയ ജിഎസ്ടി കൗൺസിൽ യോഗത്തിൽ 98 അധ്യായങ്ങളിലായി 1211 ഇനങ്ങളുടെ ജിഎസ്ടി നികുതി നിരക്ക് നിശ്ചയിച്ചത് പ്രസിദ്ധപ്പെടുത്തിക്കഴിഞ്ഞിരുന്നു.
നദിയ നോസ്ഹരോവ
ജീവചരിത്രം
1912 നവംബർ 21ന് ബൾഗേറിയയിലെ പ്ലീവനിൽ ജനിച്ചു. അവരുടെ പിതാവ് ഇലക്ട്രോണിക സാധനങ്ങൾ കച്ചവട നടത്തുന്നയാളായിരുന്നു. ഉത്തര-മധ്യ ബൾഗേറിയയിലെ ഒരു നഗരമായ ലോവ്ച്ചിലെ അമേരിക്കൻ ഗേൾസ് സ്‌കൂളിലാണ് പഠിച്ചത്. 1934ൽ ഓപ്പറെട്ട തിയേറ്ററിൽ അരങ്ങേറ്റം നടത്തി. സംഗീതം പഠിക്കാനായി ജർമ്മനിയിൽ പോയി. അവിടെ നിന്ന് തിരിച്ചെത്തിയതിന് ശേഷം 1942ൽ ഇസ്പിതാനി എന്ന സിനിമയിൽ അഭിനയിച്ചു.
ചരക്കു സേവന നികുതി (ഇന്ത്യ)
ഘടന
സാധനസാമഗ്രികളുടെ ഉപയോഗം ആസ്പദമാക്കി ഓരോ പ്രദേശത്തെ ആശ്രയിച്ചിട്ടുള്ള നികുതിയാണ് ഗുഡ്സ് ആൻഡ് സർവീസസ് ടാക്സ് എന്ന  ചരക്കുസേവന നികുതി. ഇവയുടെ നിർമ്മാണം മുതൽ ഉപഭോഗം വരെയുള്ള ഘട്ടത്തിൽ ചുമത്തപ്പെടുകയും ഓരോ ഘട്ടത്തിലും അടച്ച നികുതി കുറവു ചെയ്തു അടക്കാവുന്ന നികുതിയാണിത്. ഓരോ ഘട്ടത്തിലും ഉണ്ടാകുന്ന മൂല്യ വർധനത്തിനു മാത്രമുള്ള നികുതിയിൽ, നികുതിയുടെ ഭാരം അന്തിമ ഉപയോക്താവിനു മാത്രമായിരിക്കും എന്നുണ്ട്. കേന്ദ്ര സർക്കാർ കേന്ദ്ര ജിഎസ്ടിയും സംസ്ഥാന സർക്കാർ സ്റ്റേറ്റ് ജിഎസ്ടിയുമാണ് പ്രധാനമായി ഈ നികുതിയുടെ വകഭേദങ്ങൾ. നിലവിലെ അവസ്ഥ പ്രകാരമുള്ള നികുതികളുടെ മേൽ നികുതി എന്നതിന്റെ ദൂഷ്യ ഫലങ്ങൾ ഒഴിവാക്കാനാവുന്നു എന്നൊരു പ്രത്യേകതയുണ്ട്. നിലവിലുള്ള പല ഉൽപ്പന്നങ്ങളുടെ വിതരണവും കൂടുതൽ മത്സര ക്ഷമമാകും. രാജ്യത്തിന്റെ സാമ്പത്തിക വളർച്ച മെച്ചപ്പെടുകയും കേന്ദ്രത്തിന്റെയും സംസ്ഥാനങ്ങളുടേയും വരുമാനം വർധിക്കുകയും ചെയ്യുന്നു. സുതാര്യ സ്വഭാവമുള്ള നികുതിയായതിനാൽ നടപ്പിലാക്കാനും വളരെ എളുപ്പമാണ് എന്നൊരു മേന്മയും ഉണ്ട്. ചരക്കുകളും സേവനങ്ങളും വിതരണം ചെയ്യുന്ന, നികുതി വിധേയനായ ആളിനാണ് ജിഎസ്ടിയിൽ നികുതി അടയ്ക്കാൻ ബാദ്ധ്യതയുള്ളത്.
നദിയ നോസ്ഹരോവ
കുടുംബം
1936ൽ എയ്ഞ്ജൽ സ്ലാഡ്കരോവിന്റെ ഓപ്പറെട്ട തിയേറ്ററിൽ ചേർന്ന കുറച്ചു ദിവസങ്ങൾക്കകം അദ്ദേഹത്തെ വിവാഹം ചെയ്തു. 1940ൽ വിവാഹമോചിതയായി. പിന്നീട്, വത്തിക്കാനിലെ നയതന്ത്ര പ്രിതിനിധിയായ സ്പാനിഷ് പ്രഭു കൗണ്ട് ഡി നവരോയെ വിവാഹം ചെയ്തു. ഇതോടെ ഇവർക്ക് പ്രഭ്വി പദവി ലഭിച്ചു. ഇരുവരും മോൺടോ കാർലോയിൽ താമസമാക്കി. 1949 ൽ ഭർത്താവ് മരിച്ചു. അതിന് ശേഷം അമേരിക്കയിലേക്ക് താമസം മാറ്റി. 1953ൽ സിദ് ഫാർബർ എന്നയാളെ വിവാഹം ചെയ്തു. നിർമ്മാണ-റിയൽ എസ്റ്റേറ്റ് കമ്പനി ഉടമയായിരുന്നു ഭർത്താവ്. 1985ൽ അദ്ദേഹം മരിച്ചു. ഇതോടെ, നിരവധി റിയൽ എസ്‌റ്റേറ്റുകളുടെ ഉടമസ്ഥയായി. യൂറി ഫാർബെറെ വിവാഹം ചെയ്തു.
ചരക്കു സേവന നികുതി (ഇന്ത്യ)
ഘടന
എച്ച്എസ്എൻ (Harmonised System Nomenclature) കോഡുപയോഗിച്ചാണ് ഈ നികുതി തരംതിരിക്കുന്നത്. ഒന്നരക്കോടിക്ക് മുകളിൽ അഞ്ചുകോടിക്ക് താഴെ ടേണോവർ ഉള്ളവർ രണ്ടക്ക കോഡും അഞ്ചുകോടിക്ക് മുകളിൽ ടേണോവർ ഉള്ളവർ നാലക്ക കോഡും ഉപയോഗിക്കണം. ഒന്നരകോടിയിൽ താഴെ ടേണോവർ ഉള്ളവർ എച്ച്എസ്എൻ കോഡ് ഇൻവോയിസിൽ കാണിക്കണമെന്നില്ല. സേവനങ്ങൾ സർവീസസ് അക്കൗണ്ടിങ് കോഡ് പ്രകാരം ഉറപ്പു ചെയ്യണം. 0, 5%, 12%, 18%, 28% എന്നിങ്ങനെയാണ് ഉൽപന്നങ്ങൾക്ക് ജിഎസ്ടി നിരക്ക്. 12 സംസ്ഥാനങ്ങൾ സംസ്ഥാന ജിഎസ്ടി നിയമവും (എസ്ജിഎസ്ടി) പാസാക്കിക്കഴിഞ്ഞിരുന്നു. തെലങ്കാന, ബിഹാർ, രാജസ്ഥാൻ, ജാർഖണ്ഡ്, ഛത്തീസ്ഗഡ്, ഉത്തരാഖണ്ഡ്, മധ്യപ്രദേശ്, ഹരിയാന, ഗുജറാത്ത്, ഒഡീഷ, അസം, അരുണാചൽ പ്രദേശ് എന്നീ സംസ്ഥാനങ്ങളാണവ.
നദിയ നോസ്ഹരോവ
അന്ത്യം
2014 ഏപ്രിൽ 18ന് അമേരിക്കയിലെ ന്യൂയോർക്കിൽ, ലോങ് ഐസ്ലാൻഡിൽ വെച്ച് 97ാം വയസ്സിൽ അന്തരിച്ചു.
ചരക്കു സേവന നികുതി (ഇന്ത്യ)
ചരിത്രം
1993ൽ നികുതി വ്യവസ്ഥയിൽ പരിഷ്കാരം ആവശ്യമാണെന്ന നികുതി വിദഗ്ദ്ധൻ രാജൻ ചെല്ലയ്യയുടെ നിർദ്ദേശത്തിനനുസരിച്ചാണ് ജിഎസ്ടിക്ക് തുടക്കമാകുന്നത്. 2003ൽ വാജ്പേയ് സർക്കാർ തുടർനടപടികൾക്കു തുടക്കം കുറിച്ചു. 2010 ഏപ്രിൽ ഒന്നിന് നിലവിൽ വരുമെന്ന് മന്ത്രി പി.ചിദംബരം പ്രഖ്യാപിച്ചെങ്കിലും നടപടികൾ നീണ്ടു. 2013ൽ പതിനഞ്ചാം ലോക്സഭ പിരിച്ചുവിട്ടതോടെ ജിഎസ്ടി ബിൽ ലാപ്സായി. തുടർന്ന് 2014ൽ ഭരണഘടനാ ഭേദഗതിയോടെ ബിൽ വീണ്ടും ലോക്സഭയിൽ അവതരിപ്പിച്ചു. 2015ൽ ലോക്സഭയും 2016ൽ രാജ്യസഭയും പാസാക്കിയതോടെ ബിൽ പാസായി. 2017 ജൂലൈ ഒന്നിന് ഔദ്യോഗികമായി ജിഎസ്ടി നിയമം നിലവിൽ വന്നു.
നദിയ നോസ്ഹരോവ
അവലംബം
വർഗ്ഗം:ബൾഗേറിയ വർഗ്ഗം:നടിമാർ വർഗ്ഗം:1916-ൽ ജനിച്ചവർ
ചരക്കു സേവന നികുതി (ഇന്ത്യ)
ജിഎസ്ടിയിൽ നിരക്കുകൾ
‘ഒരു ഉൽപന്നം, ഒരു നിരക്ക്’ എന്നതായിരിക്കും ജിഎസ്‌ടി നിലവിൽ വരുമ്പോഴുണ്ടാകുന്ന നേട്ടം. രാജ്യമാകെ ഒറ്റ കമ്പോളമായി മാറും. ‘ഒരു രാജ്യം, ഒരേയൊരു നികുതി’ എന്നതാണു ജിഎസ്‌ടിയുടെ അടിസ്‌ഥാന തത്ത്വമെങ്കിലും ഇന്ത്യയിൽ ഈ തത്ത്വം അതേപടി പാലിച്ചല്ല പരിഷ്‌കാരം നടപ്പാക്കുന്നത്. ഉൽപന്നങ്ങളെ തരംതിരിച്ച് ആറു നിരക്കുകളാണുണ്ടാകുക: 0.25% മുതൽ 28% വരെ. നേരത്തേ 5, 12, 18, 28 എന്നിങ്ങനെ നാലു നിരക്കുകൾ മാത്രമേ നിശ്‌ചയിച്ചിരുന്നുള്ളൂ. എന്നാൽ അസംസ്‌കൃത വജ്രത്തിനു 0.25 ശതമാനവും സ്വർണത്തിനു മൂന്നു ശതമാനവും നികുതി നിശ്‌ചയിക്കപ്പെട്ടതോടെയാണു നിരക്കുകളുടെ എണ്ണം ആറിലേക്ക് ഉയർന്നത്.
ജിഎസ്ടി കൗൺസിലർ
കേന്ദ്രധനമന്ത്രിയും (ചെയർമാൻ), സംസ്ഥാനങ്ങളിലെ ധന, നികുതി മന്ത്രിമാരുമാണ് ജി എസ് ടിയുടെ കൗൺസിലിലുള്ളത്. കേന്ദ്രവും സംസ്ഥാനങ്ങളും തദ്ദേശസ്ഥാപനങ്ങളും ചുമത്തുന്ന ഏതൊക്കെ നികുതികളും സെസുകളും സർചാർജുകളുമാണ് ജിഎസ്ടിയിൽ ലയിപ്പിക്കേണ്ടതെന്നു ഈ ജിഎസ്ടി കൗൺസിലാണു ശുപാർശ നൽകുന്നത്. ചരക്കുസേവന നികുതി ചുമത്തേണ്ടതും ഒഴിവാക്കേണ്ടതും ഏതൊക്കെ സാധനങ്ങൾക്കും സേവനങ്ങൾക്കുമാണ് എന്നതിനെക്കുറിച്ചും കൗൺസിൽ ശുപാർശ നൽകുന്നു. സംസ്ഥാനങ്ങൾ തമ്മിലും കേന്ദ്രവും സംസ്ഥാനങ്ങളും തമ്മിലും ജിഎസ്ടി സംബന്ധിച്ചു പൊരുത്തക്കേടുകൾ ഇല്ലെന്നു ഉറപ്പുവരുത്തൽ ഇവരുടെ കടമയാവുന്നു.
ജിഎസ്ടി യോഗത്തിൽ ഹാജരായി വോട്ടു ചെയ്യുന്ന അംഗങ്ങളുടെ നാലിൽ മൂന്നു വോട്ടിങ് ശക്തിയുടെ ഭൂരിപക്ഷത്തിലാണു ഇത്തരം തീരുമാനമെടുക്കുന്നത്. കേന്ദ്ര സർക്കാരിന്റെ വോട്ടിങ് ശക്തി പോൾ ചെയ്ത വോട്ടിന്റെ മൂന്നിൽ ഒന്നും സംസ്ഥാന സർക്കാരിന്റെ മൊത്തം വോട്ടുകളുടെ മൂല്യം പോൾ ചെയ്ത വോട്ടിന്റെ മൂന്നിൽ രണ്ടും ആണ്. ജിഎസ്ടി കൗൺസിലിന്റെ യോഗത്തിനാവശ്യമായ കോറം ആകെയുള്ള അംഗങ്ങളുടെ പകുതിയാണ് എന്നുമുണ്ട്.
ജിഎസ്ടി റജിസ്ട്രേഷൻ ( GST REGISTRATION )
വാർഷിക വിറ്റുവരവ് 40 ലക്ഷം രൂപയിൽ താഴെയാണെങ്കിൽ ജിഎസ്‌ടി റജിസ്‌ട്രേഷൻ ആവശ്യമില്ല. ജിഎസ്‌ടി നിയമപ്രകാരം നികുതി ഒഴിവുള്ള ഉൽപന്നങ്ങളും സേവനങ്ങളും ലഭ്യമാക്കുന്നവർക്കും റജിസ്‌ട്രേഷൻ വേണ്ട. കാർഷികോൽപന്നങ്ങളുടെ വിതരണത്തിൽ ഏർപ്പെട്ടിട്ടുള്ള കർഷകർക്കും റജിസ്‌ട്രേഷൻ നിഷ്‌കർഷിക്കുന്നില്ല. ഒരു സംസ്‌ഥാനത്തെ മാത്രം വിൽപനയല്ല ദേശീയതലത്തിലുള്ള വിൽപനയാണു വിറ്റുവരവു നിർണയത്തിന് അടിസ്‌ഥാനം. അഖിലേന്ത്യാ അടിസ്ഥാനത്തിലാണു മൊത്തം ടേണോവർ കണക്കാക്കുന്നത്. വടക്കുകിഴക്കൻ സംസ്ഥാനങ്ങൾക്കും സിക്കിമിനും ഈ പരിധി പത്തുലക്ഷംരൂപയാണ്. ടേണോവറിന്റെ അടിസ്ഥാനത്തിൽ നികുതിയൊഴിവിന് അർഹതയുള്ളവർക്ക് ഇൻപുട്ട് ടാക്സ് ക്രൈഡിറ്റ് എടുക്കുകയും നികുതിയടയ്ക്കാൻ ഓപ്ഷൻ എടുക്കുകയും ചെയ്യാം. മൊത്തം വാർഷിക ടേണോവറിന്റെ അടിസ്ഥാനത്തിൽ നികുതി ഇളവ് എടുക്കുന്നതിനു റിവേഴ്സ് ചാർജിൽ നികുതി അടയ്ക്കുന്നവരും അന്തർ സംസ്ഥാന സപ്ലൈ നടത്തുന്നവരും അർഹരല്ല.
ജിഎസ്‌ടിയിൽ ലയിക്കുന്ന നികുതികൾ
വാറ്റ്, ക്രയ നികുതി, പ്രവേശന നികുതി, തദ്ദേശ സ്‌ഥാപന നികുതി, വിനോദ നികുതി, ആഡംബര നികുതി തുടങ്ങിയ സംസ്‌ഥാന നികുതികളും കേന്ദ്ര എക്‌സൈസ് നികുതി, അഡീഷനൽ എക്‌സൈസ് നികുതി, കേന്ദ്ര വിൽപന നികുതി, അഡീഷനൽ കസ്‌റ്റംസ് ഡ്യൂട്ടി തുടങ്ങിയ കേന്ദ്ര നികുതികളും ജിഎസ്‌ടിയിൽ ലയിക്കുകയാണ്. കേന്ദ്ര എക്സൈസ് ഡ്യൂട്ടി, കേന്ദ്ര എക്സൈസ് ഡ്യൂട്ടി (മരുന്ന്, ശൗചാലയ നിർമ്മിതി), അഡീഷണൽ എക്സൈസ് ഡ്യൂട്ടി, അഡീഷണൽ എക്സൈസ് ഡ്യൂട്ടി (തുണിത്തരങ്ങൾ), സ്പെഷ്യൽ അഡീഷണൽ ഡ്യൂട്ടി (എസ്എഡി), സേവന നികുതി, സാധനങ്ങളുടേയും സേവനങ്ങളുടേയും വിതരണവുമായി ബന്ധപ്പെട്ട കേന്ദ്ര സർചാർജുകളും സെസ്സുകളും ഇതിൽ പെടുന്നു. ഇതൊക്കെ കേന്ദ്ര നികുതിയിൽ പെട്ടവയാണ്, ഇതുപോളെ തന്നെ സംസ്ഥാൻ നികുതികളും ചരക്കുസേവന നികുതിയിൽ ലയിക്കുന്നു.
ജിഎസ്‌ടിയിൽ ലയിക്കാത്ത നികുതികൾ
എക്‌സൈസ് നികുതി, സ്‌റ്റാംപ് നികുതി, തൊഴിൽ നികുതി, വാഹന നികുതി, ഏതാനും പെട്രോളിയം ഉൽപന്നങ്ങളുടെ വിൽപന നികുതി തുടങ്ങിയ സംസ്‌ഥാന നികുതികൾ ജിഎസ്‌ടിയിൽ ലയിക്കുന്നതല്ല. കേന്ദ്ര നികുതികളായ കസ്‌റ്റംസ് തീരുവ, ഗവേഷണ, വികസന സെസ് എന്നിവയും ജിഎസ്‌ടിയിൽ ലയിക്കുകയില്ല. ഈ ഉൽപ്പന്നങ്ങൾക്ക് ഇപ്പോൾ നിലവിലുള്ള നികുതി വ്യവസ്ഥ (വാറ്റ്, സെൻട്രൽ എക്സൈസ്) ഇനിയും തുടരും.
ചരക്കു സേവന നികുതി മേഖലയിലെ അഴിമതി ഇല്ലാതാക്കുന്നതിനും കേന്ദ്ര സംസ്ഥാന സർക്കാരുകൾ തമ്മിലുള്ള നികുതി സമന്വയിപ്പിച്ച് ഒരു ദേശീയ സെയിൽസ് ടാക്‌സ് കൊണ്ടുവരുന്നതിനുമാണ് ജി.എസ്.ടി നടപ്പാക്കുന്നത്. 27 ശതമാനം നികുതിയാണ് സർക്കാരിന്റെ പരിഗണനയിലുള്ളത്. രാജ്യന്തര തലത്തിൽ 16 ശതമാനമായിരിക്കേയാണ് ഇന്ത്യയിൽ 27 ശതമാനം പരിഗണിക്കുന്നത്. അന്തസ്സംസ്ഥാന ക്രയവിക്രയങ്ങൾക്കായി ഐ.ജി.എസ്.ടി. (integrated goods and service tax) എന്ന തത്ത്വത്തെ ആധാരമാക്കിയുള്ള നികുതി, സംവിധാനം നടപ്പാക്കാനുള്ള നിർദ്ദേശം അംഗീകരിക്കപ്പെട്ടിട്ടുണ്ട്. ഈ സംവിധാനത്തിൽ എല്ലാ അന്തർ-സംസ്ഥാന ക്രയവിക്രയങ്ങളിലും കേന്ദ്ര സർക്കാർ ഐ.ജി.എസ്.ടി. പിരിക്കും.
ഭരണഘടനയിൽ ഭേദഗതിവരുത്തി പുതിയ നികുതിഘടന ഏർപ്പെടുത്താൻ ശുപാർശ ചെയ്യുന്നതാണ് പത്ത് ഭേദഗതി നിർദ്ദേശങ്ങൾ അടങ്ങുന്ന ചരക്ക് സേവന നികുതി ബില്ല്. 122ാം ഭരണഘടന ഭേദഗതിബില്ലാണിത്. ജി.എസ്.ടി. നിലവിൽ വരുന്നതോടെ വാറ്റ്/വില്പന നികുതി, വിനോദനികുതി, ആഡംബര നികുതി, ലോട്ടറി, ചൂതുകളി, വാതുവയ്ക്കൽ തുടങ്ങിയവയിന്മേലുള്ള നികുതികൾ, സംസ്ഥാനങ്ങൾ ചുമത്തുന്ന സെസ്സുകൾ, സർച്ചാർജ്ജുകൾ, ഒക്‌ട്രോയി(നഗരചുങ്കം) എന്നിവ ഇല്ലാതാകും.
മെയ് 5നു ബിൽ ലോക്‌സഭയിൽ പാസായി. തൃണമൂൽ കോൺഗ്രസ്, ബിജു ജനതാദൾ, ആർ.എസ്.എന്നീ കക്ഷികൾ ബില്ലിനെ പിന്തുണച്ചപ്പോൾ കോൺഗ്രസ് വോട്ടെടുപ്പിൽ നിന്ന് വിട്ടുനിന്നു.
അവലംബം
വർഗ്ഗം:സാമ്പത്തികം വർഗ്ഗം:ഇന്ത്യയിലെ നികുതികൾ
ബ്ലാക്ക് ആറോ
1960കളിൽ ബ്രിട്ടൺ നിർമ്മിച്ച റോക്കറ്റാണ് ബ്ലാക്ക് ആറോ. 1969 മുതൽ 1971 വരെ 4 വിക്ഷേപണങ്ങൾ നടത്തി. ഇതിന്റെ അവസാന വിക്ഷേപണം മാത്രമേ വിജയകരമായുള്ളു. ആ വിക്ഷെപണത്തിൽ പ്രോസ്പെറോ എന്ന കൃത്രിമോപഗ്രഹത്തെ താഴ്ന്ന ഭ്രമണപഥത്തിലെത്തിച്ചു.
അവലംബം
വർഗ്ഗം:ബഹിരാകാശഗവേഷണം വർഗ്ഗം:ബഹിരാകാശ വിക്ഷേപണ വാഹനങ്ങൾ
സുസ്ഥിര വികസന ലക്ഷ്യങ്ങളും ഝാർഖണ്ഡും
ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളുമായി ബന്ധപ്പെട്ട് 2030 ലെ കർമ്മപദ്ധതിയും സുസ്ഥിര വികസന ലക്ഷ്യങ്ങളുടെ പുരോഗതിയും ഉറപ്പാക്കാനായി ഇന്ത്യയിൽ ആരംഭിച്ച പദ്ധതികളിൽ ഝാർഖണ്ഡിന്റെ പങ്കും പ്രവർത്തനങ്ങളും വ്യക്തമാക്കുന്നതിനെ "സുസ്ഥിര വികസന ലക്ഷ്യങ്ങളും ഝാർഖണ്ഡും" എന്നതുകൊണ്ട് അർഥമാക്കുന്നു. ഇന്ത്യ 2015ൽ ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ സ്വീകരിച്ചു. ഐക്യരാഷ്ട്രസഭയുടെ സുസ്ഥിര വികസന അജണ്ട 2030 രൂപീകരിക്കുന്നതിൽ ഇന്ത്യ ഒരു പ്രധാന പങ്ക് വഹിച്ചു, രാജ്യത്തിന്റെ ദേശീയ വികസന അജണ്ടയുടെ ഭൂരിഭാഗവും സുസ്ഥിര വികസന ലക്ഷ്യങ്ങളിൽ (SDGs) പ്രതിഫലിക്കുന്നു. ഐക്യരാഷ്ട്ര സഭയുടെ സുസ്ഥിരവികസന ലക്ഷ്യങ്ങൾ കൈവരിക്കുന്നതിലെ പുരോഗതി വിലയിരുത്തുന്ന ദേശീയ സൂചികയിൽ ഏറ്റവും പിന്നിൽ നിൽക്കുന്ന സംസ്ഥാനങ്ങളിൽ ഒന്നാണ് ഝാർഖണ്ഡ്.
പശ്ചാത്തലം
സുസ്ഥിര വികസന ലക്ഷ്യ സൂചിക 2020-21 ന്റെ മൂന്നാം പതിപ്പിൽ ഏറ്റവും പിന്നിലായി സംസ്ഥാനങ്ങളിൽ രണ്ടാം സ്ഥാനത്താണ്. NITI ആയോഗിന്റെ റിപ്പോർട്ട് പ്രകാരം സീറോ ഹംഗർ പാരാമീറ്ററിൽ ഏറ്റവും അവസാനം ഇടംപിടിച്ചതും ഝാർഖണ്ഡ് ആണ്. 2020ലെ സ്കോറായ 53ൽ നിന്ന് 2021ൽ 56 എന്ന നിലയിലേക്ക് ഝാർഖണ്ഡിന്റെ മൊത്തത്തിലുള്ള സ്‌കോറുകൾ നേരിയ പുരോഗതി കൈവരിച്ചതായി റിപ്പോർട്ട് പറയുന്നു.
സീറോ ഹംഗർ പാരാമീറ്ററിൽ, 2019-20 ലെ സൂചികയുമായി താരതമ്യപ്പെടുത്തുമ്പോൾ ഝാർഖണ്ഡിന്റെ മൂന്ന് സ്‌കോർ പോയിന്റുകൾ കുറഞ്ഞു. പാരാമീറ്ററിൽ സംസ്ഥാനം 19 സ്കോർ നേടി, ഇത് രാജ്യത്തെ ഏറ്റവും താഴ്ന്നതാണ്. 2019-20ൽ ജാർഖണ്ഡിന്റെ സ്കോർ 22 ആയിരുന്നുവെന്ന് റിപ്പോർട്ട് പറയുന്നു.
വെല്ലുവിളികളും പ്രതിസന്ധികളും
ഝാർഖണ്ഡിൽ 42.16 ശതമാനം ജനങ്ങളും ദാരിദ്ര്യ രേഖയ്ക്ക് താഴെയാണ് എന്നത് സുസ്ഥിര വികസന ലക്ഷ്യങ്ങൾ കൈവരിക്കുന്നതിനുള്ള പ്രധാന വെല്ലുവിളിയായി കണക്കാക്കപ്പെടുന്നു. വിഭവശേഷിയിൽ വളരെ പിന്നോക്കം നിൽക്കുന്ന ബീഹാർ,ഝാർഖണ്ഡ്. ആസാം എന്നീ സംസ്ഥാനങ്ങളുടെ പ്രകടനം ദേശീയ സുസ്ഥിര വികസന സൂചികയെ സാരമായി ബാധിക്കുന്നുണ്ട്. നീതി ആയോഗിന്റെ പഠന റിപ്പോർട്ടുകൾ അനുസരിച്ച് നിരീക്ഷണവിധേയമാക്കിയ രാജ്യത്തെ 56 നഗരങ്ങളിൽ ഏറ്റവും പിന്നിൽ നിൽക്കുന്നത് ഝാർഖണ്ഡിലെ ധൻബാദ് ആണ്.
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
ഋഷിരാജ് സിങ്
കേരളാ കേഡറിൽ ജോലിചെയ്തിരുന്ന ഒരു ഇന്ത്യൻ ഐ‌പീഎസ് (IPS) ഉദ്യോഗസ്ഥനാണ് ഋഷിരാജ് സിങ് (Rishiraj Singh) (ജനനം 23 ജൂലൈ 1961). ജയിൽ വകുപ്പ് മേധാവിയായിരുന്ന അദ്ദേഹം 2021 ജൂലൈ 31 ന് സർവീസിൽ നിന്ന് വിരമിച്ചു.
ജീവിതരേഖ
1961 ജൂലൈ 23ന് രാജസ്ഥാനിൽ ഇന്ദ്രജിത് സിങ്–ശോഭ കൺവാർ ദമ്പതികളുടെ മകനായി ജനിച്ചു. . രാജസ്‌ഥാൻ ബിക്കാനീറിലെ പുഗൽ എന്ന ഗ്രാമത്തിലാണ് ജനനം അച്ഛനും അമ്മയുടെ അച്ഛനും രാജസ്ഥാൻ പോലീസിലായിരുന്നു. അച്ഛൻ രാജസ്‌ഥാനിൽ എസ്‌ഐ ആയി തുടങ്ങി അഡീഷനൽ എസ്‌പിയായി വിരമിച്ചു. കുട്ടിക്കാലത്ത് അച്ഛൻ ഋഷിരാജ് സിംഗിനെ പൊലീസ് സ്‌റ്റേഷനിൽകൊണ്ടു കൊണ്ടുപോകുമായിരുന്നു. അച്ഛന്റെയും അമ്മയുടെയും കുടുംബത്തിൽ ഏറെയും പൊലീസുകാരായിരുന്നു. കുട്ടിക്കാലം മുതൽ ക്രിക്കറ്റായിരുന്നു ഋഷിരാജ് സിംഗിന്റെ മനസ്സിൽ. കോളജിൽ ഋഷിരാജ് സിംഗ് ക്രിക്കറ്റ് ടീം ക്യാപ്റ്റനായിരുന്നു. ക്രിക്കറ്റ് കളിച്ചു നടന്നാൽ ഒരിടത്തുമെത്തില്ലെന്ന് ഋഷിരാജ് സിംഗിനു തോന്നി ബാറ്റും ബോളും സ്റ്റംപും അടങ്ങിയ കിറ്റ് അധ്യാപകനു തിരിച്ചേൽപ്പിച്ചു ഋഷിരാജ് സിംഗ് ക്രിക്കറ്റ് ടീമിനോട് വിടപറഞ്ഞു.
ജന്മനാ ഉള്ള വൈകല്യത്തെ മറികടക്കൽ
ജൻമനാ ഋഷിരാജ് സിംഗിനു മുറിച്ചുണ്ടായിരുന്നു (മുച്ചുണ്ട്). അമ്മയ്ക്കു മാത്രമേ ഋഷിരാജ് സിംഗ് പറയുന്നത് മനസ്സിലാക്കാൻ കഴിയുമായിരുന്നുള്ളൂ. ജന്മനാ ഉള്ള വൈകല്യത്തിന്റെ പേരിൽ ഋഷിരാജ് സിംഗിനു പലരും അപമാനിച്ചു കളിയാക്കിച്ചിരിച്ചു. വിക്കി വിക്കി പറയുമ്പോൾ ക്ലാസിൽ കൂട്ടച്ചിരി മുഴങ്ങും. പക്ഷേ, തോൽക്കാൻ ഋഷിരാജ് സിംഗ് തയാറായിരുന്നില്ല. ഋഷിരാജ് സിംഗിന്റെ നാട്ടിൽ മുറിച്ചുണ്ട് മാറ്റാനുള്ള ചികിത്സാ സൗകര്യങ്ങൾ ഇല്ലായിരുന്നു. 18–ാം വയസ്സിൽ ഋഷിരാജ് സിംഗിന്റെ അമ്മാവൻ ഡോ. കുമർ സിങ് ആണ് ചണ്ഡീഗഡിലെ ആശുപത്രിയിൽ ഋഷിരാജ് സിംഗിനെ കൊണ്ടുപോയത്. പല തടസ്സങ്ങളും ആശുപത്രി അധികൃതർ പറഞ്ഞു. മുറിച്ചുണ്ടിന്റെ പേരിൽ ഇനിയും അപമാനിതനാകാൻ വയ്യെന്നായിരുന്നു ഋഷിരാജ് സിംഗിന്റെ ഉറച്ച നിലപാട്. 5 മണിക്കൂർ നേരത്തെ പ്ലാസ്റ്റിക് സർജറിക്കൊടുവിൽ ഋഷിരാജ് സിംഗിന്റെ മൗനം മുറിഞ്ഞു. ജീവിതത്തിലാദ്യമായി ഋഷിരാജ് സിംഗ് സ്ഫുടമായി സംസാരിച്ചു തുടങ്ങി.
പഠനം, സിവിൽ സർവീസ് പരീക്ഷ വിജയം
ബിരുദാനന്തര ബിരുദ പരീക്ഷയിൽ ഋഷിരാജ് സിംഗ് സ്വർണമെഡലോടെ പാസായി. സിവിൽ സർവീസ് പരീക്ഷ എഴുതാൻ ഉള്ള മോഹം തന്റെ ചരിത്ര അധ്യാപകനായ അമിനുദ്ദീൻ പ്രോത്സാഹിപ്പിച്ചു. വൈകുന്നേരങ്ങളിൽ അമിനുദ്ദീന്റെ വീട്ടിലെത്തി, സിവിൽ സർവീസസ് പരീക്ഷയ്‌ക്കായി ചരിത്രപഠനം തുടങ്ങി. ഓരോ ചാപ്‌റ്ററിനും ഓരോ ചോദ്യത്തിനും ഓരോ പുസ്‌തകംവീതം ഋഷിരാജ് സിംഗ് വായിച്ചു. ഒരു കോളജിൽ ലീവ് വേക്കൻസിയിൽ ഋഷിരാജ് സിംഗ്  ലക്ചററായി. അധ്യാപകനായ അമിനുദ്ദിന്റെ വീട്ടിലേക്ക് 4 വർഷം മുടക്കമില്ലാതെ ഋഷിരാജ് സിംഗ് തുടർന്ന യാത്ര ഫലംകണ്ടേ അവസാനിപ്പിച്ചുള്ളൂ. സിവിൽ സർവീസ് പരീക്ഷയ്ക്കും ഇന്റർവ്യുവിനും പരിശീലിപ്പിച്ചതും അമീനുദ്ദീൻ തന്നെ. ജീവിതത്തിൽ 2 പരീക്ഷകളേ ഋഷിരാജ് സിംഗ് എഴുതിയിട്ടുള്ളൂ. രാജസ്‌ഥാൻ അഡ്‌മിനിസ്‌ട്രേഷൻ അഡ്‌മിനിസ്‌ട്രേഷൻ സർവീസിലേക്കുള്ള ആദ്യ പരീക്ഷയിൽ ഋഷിരാജ് സിംഗ് പരാജയപ്പെട്ടു. സിവിൽ സർവീസസ് പരീക്ഷയായിരുന്നു ഋഷിരാജ് സിംഗ് രണ്ടാമതെഴുതിയത്. 1985ൽ, തന്റെ ഇരുപത്തിനാലാം വയസ്സിൽ ആദ്യ ശ്രമത്തിൽ തന്നെ ഋഷിരാജ് സിംഗ് സിവിൽ സർവീസസ് പരീക്ഷ പാസായി. 120 പേരെയാണ് അന്ന് ഐപിഎസിലേക്കു തിരഞ്ഞെടുത്തത്. 20–ാമത്തെ റാങ്കായിരുന്നു ഋഷിരാജ് സിംഗിന്.
പരിശീലന കാലം
1985 ലെ ഐ.പി.എസ് ബാച്ച് ആണ് അദ്ദേഹം. മസ്സൂറിയിലെ ഐ.പി.എസ് അക്കാഡമിയിലായിരുന്നു പരിശീലനം. ഋഷിരാജ് സിംഗും മുൻ ഡിജിപിമാരായ ലോക്നാഥ് ബെഹ്റ, ജേക്കബ് തോമസ് എന്നിവരും ഒരുമിച്ചാണ് മസൂറിയിൽ പരിശീലനത്തിനു ചേർന്നത്.
ഐ.പി.എസ്. കരിയർ
പുനലൂർ എ.എസ്.പിയായി ഔദ്യോഗിക ജീവിതമാരംഭിച്ച ഋഷിരാജ് സിംഗ് നെടുമങ്ങാട് എഎസ്പി, റെയിൽവേ എസ്പി, കണ്ണൂർ എസ്പി, എംഎസ്പി കമൻഡാന്റ്, തിരുവനന്തപുരം സിറ്റി ഡപ്യുട്ടി പൊലീസ് കമ്മിഷണർ, കോഴിക്കോട്, കൊച്ചി എന്നിവിടങ്ങളിൽ കമ്മിഷണർ, കോട്ടയം എസ്പി, 1999 മുതൽ 2004 വരെ പ്രധാനമന്ത്രിയുടെ സുരക്ഷാ ചുമതലയുമായി ബന്ധപ്പെട്ട് എസ്പിജിയിൽ, 2004 ൽ ഐജി (ബറ്റാലിയൻ), കെഎസ്ഇബിയിൽ ചീഫ് വിജിലൻസ് ഓഫിസർ, ക്രൈംബ്രാഞ്ച് ഐജി, 2008 മുതൽ 2013 വരെ സിബിഐയിൽ ജോയിന്റ് ഡയറക്ടർ, തുടർന്ന് ട്രാൻസ്പോർട്ട് കമ്മിഷണർ, എക്സൈസ് കമ്മിഷണർ. 2019 മേയ് മുതൽ ജയിൽ മേധാവി. 2021 ജൂലൈ 31 ന് സർവീസിൽ നിന്ന് വിരമിച്ചു.
ചാരക്കേസിന്റെ ആരംഭം
തിരുവനന്തപുരത്ത് 1994ൽ ഡപ്യൂട്ടി കമ്മിഷണറായിരുന്ന ഋഷിരാജ് സിങ്ങിന് പൊലീസ് ക്വാർട്ടഴ്സോ വാടകവീടോ ലഭിക്കാഞ്ഞ സാഹചര്യം ഉണ്ടായി. അക്കാലത്ത് തിരുവനന്തപുരത്ത് കൊള്ളാവുന്ന വീടൊക്കെ മാലിക്കാർ വാടകയ്ക്ക് എടുത്തിരിക്കുകയാണെന്നു കണ്ട് ഇതെങ്ങനെ സംഭവിക്കുന്നു എന്ന് അന്വേഷിക്കാൻ സ്പെഷൽ ബ്രാഞ്ചിൽ ഇൻസ്പെക്ടറായിരുന്ന വിജയനോട് ഋഷിരാജ് സിങ് ആവശ്യപ്പെട്ടു. വിജയന്റെ അന്വേഷണത്തിനിടെ മറിയം റഷീദ താമസിച്ചിരുന്ന സ്ഥലത്തെത്തുകയും പാസ്പോർട്ടിൽ ചട്ടലംഘനമുണ്ടെന്നു കണ്ടെത്തുകയും ചെയ്തു. അങ്ങനെയാണ് വഞ്ചിയൂർ പൊലീസ് സ്റ്റേഷനിൽ 225/94 എന്ന കേസ് റജിസ്റ്റർ ചെയ്തത്.
പ്രശസ്തമായ വ്യാജ സിഡി റെയ്ഡ്
ആൻറി പൈറസി സെല്ലിൻറെ തലവൻ ആയിരുന്നപ്പോൾ വ്യാജ സി. ഡി. വിഷയത്തിൽ എടുത്ത നിലപാടാണ് ഇദ്ദേഹത്തെ പൊതു സമൂഹത്തിന് പരിചിതനാക്കുന്നത്. 2006 ഡിസംബറിൽ തിരുവനന്തപുരത്തായിരുന്നു റെയ്ഡിനു തുടക്കം. പ്രമുഖ സിഡി വിതരണക്കാരിൽനിന്നാണ് ഇതു പിടിച്ചത്. പിടിച്ചെടുത്ത സിഡികൾ ലഭിച്ചതു കൊച്ചിയിലെ സ്റ്റുഡിയോയിൽനിന്നാണെന്നും ധൈര്യമുണ്ടെങ്കിൽ അവിടെ റെയ്ഡ് നടത്താനും വിതരണക്കമ്പനിയുടെ ഉടമ ഋഷിരാജ് സിങിനെ വെല്ലുവിളിച്ചു. അന്ന് രാത്രി തന്നെ ഋഷിരാജ് സിങ് കൊച്ചിക്കു തിരിച്ചു. സ്റ്റുഡിയോ ജീവനക്കാർ ഗേറ്റിൽ തടഞ്ഞതോടെ പരിശോധന മുടങ്ങി. ഒപ്പം സംരക്ഷണത്തിനു പോയ പൊലീസ് സംഘം മുങ്ങി. ഇതിനിടെ, റെയ്‌ഡിൽനിന്നു പിന്മാറാൻ ഋഷിരാജ് സിങ്ങിനോട് അന്നത്തെ ഡിജിപി രമൺ ശ്രീവാസ്‌തവ ആവശ്യപ്പെട്ടു. രേഖാമൂലം നിർദേശം നൽകാനായിരുന്നു ഋഷിരാജ് സിങ്ങിന്റെ മറുപടി. തൊട്ടുപിന്നാലെ ഋഷിരാജ് സിങ്ങിനെ ആന്റി പൈറസി സെല്ലിന്റെ ചുമതലയിൽനിന്ന് ഒഴിവാക്കിയുള്ള ഫാക്‌സ് സന്ദേശമെത്തി. അക്കാലത്തെ സംസ്ഥാന മുഖ്യമന്ത്രി വി.എസ്.അച്യുതാനന്ദനായിരുന്നു. ഡിജിപിയെ വിളിച്ച വിഎസ് സിങ്ങിനെ തിരികെ നിയമിക്കാൻ നിർദേശിച്ചു. ഡിജിപിയെ വിളിച്ചുവരുത്തി ശാസിക്കുകയും ചെയ്തു. 2007ൽ മാത്രം സംസ്‌ഥാനത്തൊട്ടാകെ 5714 റെയ്‌ഡുകളിലൂടെ 834 പേരെയാണ് സിങ്ങിന്റെ നേതൃത്വത്തിൽ ആന്റി പൈറസി സെൽ അറസ്‌റ്റ് ചെയ്‌തത്. രണ്ടു ലക്ഷത്തിലേറെ സിഡികൾ പിടിച്ചെടുത്തു. 944 കേസുകൾ റജിസ്‌റ്റർ ചെയ്‌തു.
വിദ്യാർത്ഥികളെ തല്ലിയ പോലീസുകാരനെ ശകാരിച്ച ഐ.ജി ടി.പി. സെൻകുമാറിന്റെ പ്രവർത്തികളെ വിമർശിച്ച് ഐ.പി.എസ്. അസ്സൊസിയേഷൻ സെക്രട്ടറി ബി. സന്ധ്യയ്ക്ക് അയച്ച കത്തും വിവാദമായിരുന്നു.
മൂന്നാർ കൈയ്യേറ്റം ഒഴിപ്പിക്കൽ
പിന്നീട് മൂന്നാർ കയ്യേറ്റഭൂമി ഒഴിപ്പിക്കാൻ വി.എസ്. സർക്കാർ രൂപീകരിച്ച മൂന്നാർ ഓപറേഷൻ മൂന്നംഗ ടീമിൽ ഇദ്ദേഹം ഉണ്ടായിരുന്നു. പിന്നീട് കേന്ദ്ര ഡെപ്യൂറ്റെഷനിൽ പോയി വന്ന ഇദ്ദേഹം ട്രാൻസ്പോർട്ട്‌ കമ്മീഷണറായി നിയമിപ്പിക്കപ്പെട്ടു. അഴിമതിയിൽ കുളിച്ചു കിടന്ന വകുപ്പിനെ നന്നാക്കിയെടുക്കാൻ ഇദ്ദേഹം പ്രവർത്തനം തുടങ്ങി. ഗതാഗത നിയമപാലനം നടപ്പാക്കാൻ ഇദ്ദേഹം എടുത്ത നിലപാടുകൾ ഇദ്ദേഹത്തെ പ്രശസ്തനാക്കി. ട്രാഫിക് വകുപ്പിലായിരുന്ന കാലത്ത് വേഷപ്രച്ഛന്നനായി കൈക്കൂലി വാങ്ങുന്ന പോലീസുകാരെ പിടിച്ച സംഭവം വാർത്ത സൃഷ്ട്ടിച്ചിരുന്നു. സർക്കാറിന് തലവേദനയായതോടെ അദ്ദേഹത്തെ സ്ഥാനം മാറ്റി.
കെ.എസ്.ഇ.ബി ചീഫ് വിജിലൻസ് ഓഫീസർ
ഇദ്ദേഹം പിന്നീട് കെ.എസ്.ഇ.ബി. യുടെ ചീഫ് വിജിലൻസ് ഓഫീസറായി നിയമിതനായി. സംസ്ഥാനത്തെ നിരവധി വ്യവസായ യൂണിറ്റുകളുടെ വൈദ്യുതി മോഷണം ഇദ്ദേഹം പിടിച്ചു പിഴ ചുമത്തി. രാഷ്ട്രീയ നേതാക്കളുടെയും സിനിമാ താരങ്ങളുടെയും വീടുകളിലേക്കും വിജിലൻസ് ടീം റെയ്ഡ് നടത്തി പിഴയിട്ടു. അതിൽ പല പ്രമുഖരും ഉൾപ്പെട്ടിരുന്നു. കെ. കരുണാകരന്റെ പുത്രി പത്മജയും വൈദ്യുതി മോഷണത്തിനു പിഴയൊടുക്കിയവരുടെ കൂട്ടത്തിൽ പെടുന്നു. വൈദ്യുത ഇൻറലിജൻസ് മേധാവിയായി ഇരുന്ന കാലത്ത് നേതൃത്വം കൊടുത്ത പരിശോധനകളിൽ നിന്നെല്ലാം 18 കോടിയോളം വരുമാനം സർക്കാറിനുണ്ടായി. എന്നാൽ ഇദ്ദേഹത്തിന്റെ പ്രവർത്തനങ്ങളിൽ അസ്വസ്ഥരായി അഴിമതിക്കാരെ സഹായിക്കുന്ന നിലപാടെടുത്ത സർക്കാരിലെ ഒരു വിഭാഗം ഇദ്ദേഹത്തിന്റെ പ്രവർത്തനങ്ങൾക്ക് പരിധിവെച്ചു. 3000 കോടി വൻകിട മുതലാളിമാരുടെ പിരിഞ്ഞു കിട്ടാനുള്ള കുടിശ്ശിക പിരിച്ചെടുക്കുന്ന നടപടിയിൽ ഇടപെടാൻ ഇദ്ദേഹത്തിന് അവസരം കിട്ടിയില്ല.
ഒടുവിൽ തിരുവനന്തപുരത്തെ മുത്തൂറ്റിൻ്റെ എയർ ലൈൻ കാറ്ററിംഗ് സ്ഥാപനമായ മുത്തൂറ്റ് സ്കൈ ഷെഫ് ഭൂഗർഭ കേബിൾ വഴി വൈദ്യുതി മോഷ്ട്ടിക്കുന്നത് ഇദ്ദേഹം കണ്ടെത്തി. തിരുവരാഹം കെ.എസ്.ഇ.ബി. സെക്ഷനിലാണ് ഈ മുത്തൂറ്റ് സ്ഥാപനം. നിയമ നടപടിയിലേക്ക് കടക്കാൻ വിജിലൻസ് വിഭാഗം തയ്യാറെടുക്കുമ്പോഴേക്കും സിങ്ങിൻറെ വീണ്ടും സ്ഥാന മാറ്റ ഉത്തരവ് ഒപ്പു വെക്കപ്പെട്ടിരുന്നു. പൊതുജനങ്ങളുമായി ബന്ധപ്പെടേണ്ട കാര്യമില്ലാത്ത ആംഡ് ബറ്റാലിയനിലേക്കാണ് പുതിയ മാറ്റം ഉണ്ടായത്.
മലയാള ഭാഷാ പഠനം
പുനലൂർ എ.എസ്.പി ആയിരുന്നപ്പോൾ ഫയർഫോഴ്സ് മുൻ ഡിജിപി സുകുമാരൻ നായർ, 2 വർഷമായി കേരളത്തിലെത്തിയിട്ടും മലയാള ഭാഷ അറിയാതെ ഋഷിരാജ് സിങ്ങ് എങ്ങനെ കേരളത്തിൽ പ്രവർത്തിക്കുമെന്നും പോസ്റ്റിങ് എങ്ങനെ നൽകുമെന്നും ചോദിച്ചു. പോലീസുകാരോടു ഇടപെടുമ്പോൾ മലയാളം മാത്രം പറയണമെന്നും മലയാള സിനിമകൾ തുടർച്ചയായി കാണണമെന്നും ഡ്രൈവറോടോ ഗൺമാനോടോ ചോദിച്ചു കാര്യങ്ങൾ മനസ്സിലാക്കണമെന്നും അദ്ദേഹം ഋഷിരാജ് സിങ്ങിനെ ഉപദേശിച്ചു. അന്നുമുതൽ ഋഷിരാജ് സിങ് ദിവസവും രാത്രി 9ന് ഗൺമാനോടൊപ്പം നഗരത്തിലെ തിയറ്ററിലെത്തി മലയാള സിനിമകൾ കാണാൻ തുടങ്ങി, സംശയങ്ങൾ വരുമ്പോൾ ചോദിച്ച് പതിയെ മലയാളം ഋഷിരാജ് സിങ്ങിനു നന്നായി വശമായി. പാട്ടുകൾ കേട്ടുപഠിച്ചു. പിന്നെ നെടുമങ്ങാട് സി.ഐയായിരുന്ന ഐസക് ഋഷിരാജ് സിങിന് ഒരു മലയാളം ഗുരുനാഥനെ ഏർപ്പാടാക്കി. ആർ.എസ്.ആശാരി എന്ന അദ്ദേഹത്തിന്റെ ശിക്ഷണത്തിലാണ് മലയാളം എഴുതാനും വായിക്കാനുമൊക്കെ ഋഷിരാജ് സിംഗ് പഠിച്ചെടുത്തത്. ഫയലുകളിൽ മലയാളത്തിലെഴുതാൻ ഋഷിരാജ് സിംഗ് തുടങ്ങിയതും മലയാളപത്രങ്ങൾ വായിച്ചു ശീലിച്ചതുമെല്ലാം അതിനുശേഷമാണ്.
പുസ്തക രചന
മലയാളം അറിയാതിരുന്ന ഋഷിരാജ് സിങ് പിന്നീട് മാതൃഭൂമി ബുക്സ് പ്രസിദ്ധീകരിച്ച ‘വൈകും മുൻപേ’ എന്നപേരിൽ മലയാളത്തിൽ പുസ്തകവുമെഴുതി. സംസ്ഥാന എക്സൈസ് കമ്മിഷണറായിരിക്കുമ്പോഴാണ് പുസ്തകം എഴുതിയത്. കേരളത്തിലെ ആയിരത്തിൽപരം സ്കൂളുകളും കോളേജുകളും സന്ദർശിച്ച് കുട്ടികളുമായി നേരിട്ട് സംസാരിച്ചും സംവദിച്ചും ആണ് അദ്ദേഹം ആ പുസ്തകം രചിച്ചത്. ലഹരിയിൽപ്പെട്ടുപോയ മക്കളെ രക്ഷപ്പെടുത്തുന്നതെങ്ങനെയെന്ന് ആശങ്കാകുലരായി ചിന്തിച്ചു നിൽക്കുന്ന നൂറുകണക്കിന് രക്ഷിതാക്കളെയാണ് എക്‌സൈസ് കമ്മീഷണറായിരുന്ന കാലയളവിൽ ഋഷിരാജ് സിങ് കണ്ടുമുട്ടിയത്. മൊട്ടിടുന്ന പ്രായത്തിൽത്തന്നെ ലഹരിക്കടിമപ്പെട്ട നിരവധി യുവാക്കളെ ജീവിതത്തിലേക്കു തിരികെയെത്തിക്കുന്ന പ്രവർത്തനങ്ങളുമായി മുന്നോട്ടുപോയ അദ്ദേഹത്തിന്റെ അനുഭവങ്ങളാണ് ‘വൈകും മുൻപേ’ എന്ന പുസ്തകരചനയ്ക്ക് ഋഷിരാജ്‌സിങിനെ പ്രാപ്തനാക്കിയത്.
കൂടുതൽ വായനയ്ക്ക്
എന്നേ കെട്ടുകെട്ടിക്കേണ്ടിയിരുന്ന ഋഷിരാജ് സിംഗ്!, അഴിമുഖം ഓൺലൈൻ ന്യൂസ് പോർട്ടൽ വൈകും മുൻപേ പുസ്തകത്തെ പറ്റി, ഏഷ്യാനെറ്റ് ന്യൂസ് ഓൺലൈൻ പോർട്ടൽ
അവലംബം
വർഗ്ഗം:പോലീസ് ഉദ്യോഗസ്ഥർ വർഗ്ഗം:കേരളത്തിലെ പോലീസ് ഉദ്യോഗസ്ഥർ വർഗ്ഗം:ഇന്ത്യൻ പോലീസ് സർവീസ് ഉദ്യോഗസ്ഥർ
ഏകാനാഥ റാനഡെ
രാഷ്ട്രിയ സ്വയം സേവക സംഘം പ്രചാരകനും, സാമൂഹ്യ പ്രവർത്തകനുമായിരുന്നു ഏകാനാഥ രാമകൃഷ്ണ റാനഡെ(19 നവംബർ 1914 – 22 ആഗസ്റ്റ്‌ 1982). കന്യാകുമാരിയിലെ വിവേകാനന്ദ സ്മാരകവും, വിവേകാനന്ദ കേന്ദ്രവും സ്ഥാപിക്കുന്നതിൽ പ്രമുഖ പങ്കുവഹിച്ചു.
പുറത്തേക്കുള്ള കണ്ണികൾ
വർഗ്ഗം:ഹിന്ദുത്വം വർഗ്ഗം:ആർ.എസ്.എസ്. പ്രവർത്തകർ വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
യശ്വന്ത് സിൻഹ
2002 മുതൽ 2004 വരെ കേന്ദ്ര വിദേശകാര്യ വകുപ്പ് മന്ത്രി, 1998 മുതൽ 2002 വരെ കേന്ദ്ര ധനകാര്യ വകുപ്പ് മന്ത്രി, മൂന്ന് തവണ ലോക്സഭാംഗം, രണ്ട് തവണ രാജ്യസഭാംഗം എന്നീ നിലകളിൽ പ്രവർത്തിച്ച ബീഹാറിൽ നിന്നുള്ള മുതിർന്ന ബി.ജെ.പി നേതാവായിരുന്നു  യശ്വന്ത് സിൻഹ.(ജനനം: 6 നവംബർ 1937)  2018-ൽ പാർട്ടി നേതൃത്വവുമായുള്ള അഭിപ്രായഭിന്നതയെ തുടർന്ന് ബി.ജെ.പിയിൽ നിന്ന് രാജിവച്ചു.
ജീവിതരേഖ
ബീഹാറിലെ പട്ന ജില്ലയിൽ ഒരു കയസ്ഥ കുടുംബത്തിൽ ബിപിൻ ബീഹാരി സരണിൻ്റേയും ധന ദേവിയുടേയും മകനായി 1937 നവംബർ 6ന് ജനനം. പ്രാഥമിക വിദ്യാഭ്യാസത്തിനു ശേഷം പട്ന യൂണിവേഴ്സിറ്റിയിൽ നിന്ന് നേടിയ എം.എയാണ് വിദ്യാഭ്യാസ യോഗ്യത. 1958-ൽ പൊളിറ്റിക്കൽ സയൻസിൽ മാസ്റ്റർ ബിരുദം ലഭിച്ച സിൻഹ 1960-ൽ ഐ.എ.എസ് നേടി 24 വർഷം ഭരണ തലത്തിലെ വിവിധ ചുമതലകൾ വഹിച്ചു. 1984-ൽ ഐ.എ.എസ് പദവി രാജിവച്ച് രാഷ്ട്രീയത്തിൽ സജീവമായി.
രാഷ്ട്രീയ ജീവിതം
1984-ൽ ജനതാ പാർട്ടിയിൽ അംഗമായതോടെയാണ് സിൻഹയുടെ രാഷ്ട്രീയ ജീവിതം ആരംഭിക്കുന്നത്. 1986-ൽ ജനതാ പാർട്ടിയുടെ ദേശീയ ജനറൽ സെക്രട്ടറിയായി നിയമിതനായ സിൻഹ 1988-ൽ ജനതാ ടിക്കറ്റിൽ ബീഹാറിൽ നിന്നുള്ള രാജ്യസഭാംഗമായി പാർലമെൻറിലെത്തി. 1989-ൽ ജനതാ പാർട്ടി പിളർന്ന് ജനതാദൾ രൂപീകരിച്ചതോടെ പാർട്ടിയുടെ ദേശീയ ജനറൽ സെക്രട്ടറിയായി. 1990-1991 കാലയളവിൽ ഇന്ത്യയുടെ പ്രധാനമന്ത്രിയായിരുന്ന ചന്ദ്രശേഖർ മന്ത്രിസഭയിലെ ധനകാര്യ വകുപ്പ് മന്ത്രിയായിരുന്നു സിൻഹ.
പിന്നീടുള്ള ധ്രുവീകരണത്തിൽ ജനതാദൾ വിട്ട് 1992-ൽ ബി.ജെ.പിയിൽ ചേർന്ന സിൻഹ 1995-1996 കാലയളവിൽ ബീഹാർ നിയമസഭയിലെ പ്രതിപക്ഷ നേതാവായിരുന്നു. 1996-ൽ ബി.ജെ.പിയുടെ അഖിലേന്ത്യ വക്താവായി നിയമിക്കപ്പെട്ടു. 1998-ലെ ലോക്സഭ തിരഞ്ഞെടുപ്പിൽ ഹസാരിബാഗിൽ നിന്ന് ആദ്യമായി ലോക്സഭാംഗമായി. 1998-ലെ രണ്ടാം വാജ്പേയി മന്ത്രിസഭയിലെ ധനകാര്യ വകുപ്പ് മന്ത്രിയായിരുന്ന സിൻഹ 1999-ൽ ഹസാരിബാഗിൽ നിന്ന് വീണ്ടും ലോക്സഭാംഗമായി. 1999-ലെ മൂന്നാം വാജ്പേയി മന്ത്രിസഭയിലും ധനകാര്യ വകുപ്പിൻ്റെ ചുമതല വഹിച്ച സിൻഹ 2002 മുതൽ 2004 കേന്ദ്ര വിദേശകാര്യ വകുപ്പ് മന്ത്രിയായിരുന്നു. 2004-ലെ ലോക്സഭ തിരഞ്ഞെടുപ്പിൽ ഹസാരിബാഗിൽ നിന്ന് മത്സരിച്ചെങ്കിലും സി.പി.ഐ സ്ഥാനാർത്ഥിയോട് പരാജയപ്പെട്ടു. 2005-ൽ ബീഹാറിൽ നിന്ന് രണ്ടാം തവണ രാജ്യസഭാംഗമായി തിരഞ്ഞെടുക്കപ്പെട്ടു. 2009 വരെ രാജ്യസഭാംഗമായി തുടർന്ന സിൻഹ 2009-ലെ ലോക്സഭ തിരഞ്ഞെടുപ്പിൽ സി.പി.ഐ സ്ഥാനാർത്ഥിയെ പരാജയപ്പെടുത്തി വീണ്ടും ലോക്സഭാംഗമായി.
കടുത്ത കോൺഗ്രസ് വിരോധവും ഭരണ വിരുദ്ധ വികാരവും ആഞ്ഞടിച്ച 2014-ലെ പതിനാറാമത് ലോക്സഭ തിരഞ്ഞെടുപ്പിൽ 542 സീറ്റിൽ 339ഉം നേടി ബി.ജെ.പി നയിച്ച എൻ.ഡി.എ സർക്കാർ വീണ്ടും കേന്ദ്രത്തിൽ അധികാരത്തിലെത്തി. ഇതിൽ 282 സീറ്റ് ബി.ജെ.പി ഒറ്റയ്ക്ക് നേടി ലോക്സഭയിലെ ഏറ്റവും വലിയ ഭൂരിപക്ഷ പാർട്ടിയായി മാറി.
2014-ലെ ലോക്സഭ തിരഞ്ഞെടുപ്പിൽ ഹസാരിബാഗിൽ നിന്ന് ബി.ജെ.പി സ്ഥാനാർത്ഥിയായി മത്സരിച്ച ജയന്ത് സിൻഹ വിജയിച്ചു മോദി മന്ത്രിസഭയിൽ അംഗമായി. പ്രായാധിക്യം പറഞ്ഞ് മുതിർന്ന നേതാക്കളെ മാറ്റിനിർത്തുന്നതിൽ പ്രതിഷേധിച്ച് ബി.ജെ.പി കേന്ദ്ര നേതൃത്വത്തെ രൂക്ഷമായി വിമർശിച്ച് 2018 ഏപ്രിൽ 21ന് സിൻഹ ബി.ജെ.പിയിൽ നിന്ന് രാജിവച്ചു.
2018 മുതൽ 2021 വരെ സ്വതന്ത്രനായി നിന്ന സിൻഹ 2021 മാർച്ച് 13 ന് തൃണമൂൽ കോൺഗ്രസിൽ ചേർന്നു. മാർച്ച് 15ന് പാർട്ടിയുടെ ദേശീയ ഉപാധ്യക്ഷനായി നിയമിക്കപ്പെട്ടു. 2021-ലെ പശ്ചിമ ബംഗാൾ നിയമസഭ തിരഞ്ഞെടുപ്പിൽ തൃണമൂലിന് വേണ്ടി പ്രചരണം നടത്തി.
മമതാ ബാനർജി നിർദ്ദേശിച്ചതിനെ തുടർന്ന് 2022-ലെ രാഷ്ട്രപതി തിരഞ്ഞെടുപ്പിൽ പ്രതിപക്ഷ സ്ഥാനാർത്ഥിയായി തിരഞ്ഞെടുക്കപ്പെട്ടു. ഇതിനെ തുടർന്ന് ബി.ജെ.പിയെയും ദ്രൗപതി മുർമുവിനെയും അതിരൂക്ഷമായി സിൻഹ വിമർശിച്ചു. പ്രതിപക്ഷ ബഹുമാനമില്ലാത്ത സിൻഹയുടെ പെരുമാറ്റം പരക്കെ വിമർശിക്കപ്പെട്ടു. ബി.ജെ.പിയുടെ രാഷ്ട്രപതി സ്ഥാനാർത്ഥിയായ ദ്രൗപതി മുർമുവിന് രാഷ്ട്രീയ ഭേദമില്ലാതെ എല്ലാ പാർട്ടികളിൽ നിന്നും പിന്തുണ കിട്ടിയതിനെ തുടർന്ന് പ്രചരണത്തിന് സിൻഹയോട് ബംഗാളിൽ വരണ്ട എന്ന് മമത പറഞ്ഞത് പ്രതിപക്ഷ മുന്നണിയിൽ ആശയക്കുഴപ്പത്തിന് ഇടയാക്കി.
2022 ജൂലൈ 18ന് നടന്ന രാഷ്ട്രപതി തിരഞ്ഞെടുപ്പിൽ പ്രതിപക്ഷ സ്ഥാനാർത്ഥിയായി മത്സരിച്ചെങ്കിലും ബി.ജെ.പി സ്ഥാനാർത്ഥിയായ ദ്രൗപതി മുർമുവിനോട് പരാജയപ്പെട്ടു.
ആത്മകഥ
Relentless എന്നാണ് യശ്വന്ത് സിൻഹയുടെ ആത്മകഥയുടെ പേര്. 2019-ലാണ് പുസ്തകം പുറത്തിറങ്ങിയത്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ബീഹാറിൽ നിന്നും രാജ്യസഭയിൽ അംഗമായവർ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:ഇന്ത്യയുടെ ധനകാര്യ മന്ത്രിമാർ വർഗ്ഗം:1937-ൽ ജനിച്ചവർ
മൻസബ്ദാർ
മുഗൾ ചക്രവർത്തിയായിരുന്ന അക്‌ബർ 1595നും1596നും ഇടയിൽ നടപ്പാക്കിയ ഒരു ഭരണ വ്യവസ്ഥയാണ്‌ മൻസബ്‌ദാരി സമ്പ്രദായം. "മൻസബ്" എന്ന അറബി വാക്കിന് "പദവി" എന്നാണ് അർത്ഥം.ഈ വ്യവസ്ഥ ഓരോ ഗവണ്മെന്റ് ഉദ്യോഗസ്ഥന്റെയും പദവി തിരിച്ചറിയാനായിരുന്നു. ഓരോ ഉയർന്ന സൈനിക-സൈനികേതര ഉദ്യോഗസ്ഥനും ഒരു "മൻസബും" അതിന്റെ ഭാഗമായി പത്തിന്റെ ഗുണിതമായ ഒരു സംഖ്യയും നല്കിയിരുന്നു. ഇതിനെ അടിസ്ഥാനമാക്കിയായിരുന്നു ഉദ്യോഗസ്ഥരുടെ വേതനം നിശ്ചയിച്ചിരുന്നത്. ഉയർന്ന മൻസബുകൾ മുഗൾ സാമ്രാജ്യത്തിന്റെ മേൽകോയ്മ അംഗീകരിച്ച ഭരണാധികാരികൾക്കായിരുന്നു നല്കിയിരുന്നത്.
ചരിത്രം
മൻസബ്‍ദാരി സമ്പ്രദായം സൈനിക-സൈനികേതര വകുപ്പുകൾക്ക് പൊതുവായിരുന്നു.മൻസബ്‍ദാരി സമ്പ്രദായം ഉദ്ഭവിച്ചത് മംഗോളിയയിലാണെന്ന് കരുതപ്പെടുന്നു. അൿബറിന്റെ മുന്ഗാമികളായിരുന്ന ബാബറുടെയും ഹുമയൂണിന്റെയും കാലഘട്ടത്തിലും ഈ വ്യവസ്ഥ നിലനിന്നിരുന്നു. അൿബർ ഇതിന് പല മാറ്റങ്ങളും വരുത്തി പരിഷ്ക്കരിക്കുകയാണ് ചെയ്തത്.
ഒരു ഉദ്യോഗസ്ഥന്റെ മൻസബ് ഇവ സൂചിപിക്കുന്നു
(1) ഉദ്യോഗസ്ഥന്റെ വേതനം
(2) ഉദ്യോഗസ്ഥന്റെ പദവി
(3) ഉദ്യോഗസ്ഥന്റെ കീഴിൽ നിലനിർത്തേണ്ട പടയാളികളുടെയും ആനകൾ, കുതിരകൾ തുടങ്ങിയവയുടെയും എണ്ണം
സാറ്റും സവാറും
തന്റെ ഭരണത്തിന്റെ അവസാന കാലത്ത് സാറ്റ്, സവാർ എന്ന പദവികളും മൻസബ്‍ദാരിയിൽ അൿബർ ഉൾപ്പെടുത്തി. ഇവയെക്കുറിച്ചു പല വീക്ഷണങ്ങളും ഉണ്ട്.
അവലംബം
വർഗ്ഗം:മുഗൾ ഭരണവ്യവസ്ഥകൾ വർഗ്ഗം:മുഗൾ സാമ്രാജ്യം
സെറ ഡ കനാസ്ട്ര ദേശീയോദ്യാനം
സെറ ഡ കനാസ്ട്ര ദേശീയോദ്യാനം (പോർച്ചുഗീസ്: Parque Nacional da Serra da Canastra) ബ്രസീലിലെ മിനാസ് ഗെറൈസ് സംസ്ഥാനത്തെ കനാസ്ട്ര മലനിരകളിൽ സ്ഥിതിചെയ്യുന്ന ഒരു ദേശീയോദ്യാനമാണ്.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
നെൽസൺ ദിലീപ്കുമാർ
നെൽസൺ ദിലീപ്കുമാർ ഒരു ഇന്ത്യൻ ചലച്ചിത്രസംവിധായകനും തിരക്കഥാകൃത്തുമാണ്, അദ്ദേഹം പ്രധാനമായും തമിഴ് സിനിമയിൽ പ്രവർത്തിക്കുന്നു. തന്റെ ആദ്യ സംവിധാന ചിത്രമായ കോലമാവ് കോകിലയ്ക്ക് നോർവേ തമിഴ് ഫിലിം ഫെസ്റ്റിവലിലെ മികച്ച തിരക്കഥയ്ക്കുള്ള അവാർഡ് നെൽസൺ നേടി. ടൈംസ് ഓഫ് ഇന്ത്യ ലേഖനത്തിൽ 2018-ലെ വാഗ്ദാനമുള്ള ഡയറക്ടർമാരുടെ പട്ടികയിൽ അദ്ദേഹത്തെ ഉൾപ്പെടുത്തിയിട്ടുണ്ട്.
ചലച്ചിത്ര ജീവിതം
ചെന്നൈയിലെ ന്യൂ കോളേജിൽ നിന്ന് വിഷ്വൽ കമ്മ്യൂണിക്കേഷനിൽ ബിരുദധാരിയാണ് നെൽസൺ. സ്റ്റാർ വിജയ് എന്ന ചിത്രത്തിലെ അസിസ്റ്റന്റ് തിരക്കഥാകൃത്തായാണ് കരിയർ ആരംഭിച്ചത്.
ഇതിനിടയ്ക്ക് നെൽസൺ എൻഐസി ആർട്സ് എസ് എസ് ചക്രവർത്തി നിർമ്മിക്കുന്ന ആസൂത്രണം ചെയ്തത് സിലമ്പരസൻ, ഹൻസിക മോട്‌വാനിയും, ദീക്ഷ സേതും അഭിനയിച്ച 2010 ൽ വേട്ടൈ മന്നൻ തന്റെ ആദ്യ സിനിമ തുടങ്ങി. അജ്ഞാതമായ കാരണങ്ങളാൽ ചിത്രം പാതിവഴിയിൽ ഉപേക്ഷിച്ചു.
നയൻതാര പ്രധാന വേഷത്തിൽ അഭിനയിച്ച ഡാർക്ക് കോമഡി കോലമാവ് കോകില ആയിരുന്നു അദ്ദേഹത്തിന്റെ ആദ്യ ചിത്രം, രചനയും സംവിധാനവും ചെയ്തു, ഇത് നിർമ്മിച്ചത് ലൈക പ്രൊഡക്ഷൻസാണ് 2018 ഓഗസ്റ്റ് 17 ന് റിലീസ് ചെയ്യുകയും വിജയമായി മാറുകയും ചെയ്തു. 2021-ൽ പുറത്തിറങ്ങിയ എല്ലാ സിനിമകളിലും വച്ച് ഏറ്റവും വലിയ ബ്ലോക്ക്ബസ്റ്ററാണ് പ്രിയങ്ക അരുൾ മോഹന്റെ നായികയായി ശിവകാർത്തികേയൻ പ്രധാന വേഷത്തിൽ അഭിനയിച്ച ഡോക്‌ടറായിരുന്നു അടുത്ത ചിത്രം.
2021-ൽ, നടൻ വിജയിയുടെ 65-ാമത്തെ ചിത്രമായ ബീസ്റ്റിലേക്ക് നെൽസൺ ഒപ്പുവെച്ചിരുന്നു. ഈ ചിത്രം ഒരു പാൻ-ഇന്ത്യൻ ചിത്രമാണ്, 2022 ൽ തമിഴ്, മലയാളം, ഹിന്ദി, തെലുങ്ക് ഭാഷകളിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:1984-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തമിഴ്‌ ചലച്ചിത്രസം‌വിധായകർ
നഹുവാസ്
നഹുവാസ്   മെക്സിക്കോ, എൽ സാൽവദോർ, ഹോണ്ടുറാസ്, നിക്കരാഗ്വ എന്നിവിടങ്ങളിലെ തദ്ദേശവാസികളുടെ ഒരു സമൂഹമാണ്. മെക്സിക്കോയിലെ ഏറ്റവും വലിയ തദ്ദേശീയ സമൂഹവും അതുപോലെതന്നെ എൽ സാൽവദോറിലെ രണ്ടാമത്തെ വലിയ സമൂഹവും ഉൾപ്പെടുന്നതാണ് നഹുവാസ്. ആസ്ടെക്കുകളേപ്പോലെ ടോൾടെക്കുകളും പലപ്പോഴും നഹുവ വംശത്തിൽ പെട്ടവരായിരുന്നുവെന്ന് കരുതപ്പെടുന്നുവെങ്കിലും ക്രിസ്റ്റഫർ കൊളംബസിനു മുൻപുള്ള കാലഘട്ടത്തിൽ നഹുവാസ് പല വിഭാഗങ്ങളായി വിഭജിക്കപ്പെട്ടിരുന്നുവെന്നതിനാൽ അവ ഒരു പൊതു സ്വത്വം പങ്കിട്ടിരിക്കണമെന്ന് നിർബന്ധമില്ല.
നഹുവാൻ ഭാഷകൾ, അല്ലെങ്കിൽ നഹുവാത്ൽ പല വകഭേദങ്ങളും ഉൾക്കൊള്ളുന്നതും അവയിൽ പലതും പരസ്പരം മനസ്സിലാക്കാൻ കഴിയാത്തവയുമാണ്. ഏകദേശം 1.5 ദശലക്ഷം നഹുവകൾ നഹുവാത്ൽ ഭാഷ സംസാരിക്കുമ്പോൾ, മറ്റൊരു ദശലക്ഷം സ്പാനിഷ് ഭാഷ മാത്രമേ സംസാരിക്കുന്നുള്ളു. എൽ സാൽവദോറിൽ നഹുവാത്ൽ പ്രാദേശിക ഭാഷ സംസാരിക്കുന്ന 1,000-ൽ താഴെ ആളുകൾ മാത്രമാണ് ഇന്ന് അവശേഷിക്കുന്നത്.
ഇന്നത്തെ മെക്സിക്കൻ സംസ്ഥാനങ്ങളായ ഡുരാംഗോ, നായരിറ്റ് എന്നിവിടങ്ങളിലുൾപ്പെട്ട പ്രദേശങ്ങളിലെ അരിഡോഅമേരിക്കയാണ് നഹുവ ജനതയുടെ ഉത്ഭവ പ്രദേശമെന്ന് അഭിപ്രായമുണ്ട്. മറ്റ് ഉട്ടോ-ആസ്ടെക്കൻ ഭാഷ സംസാരിക്കുന്ന ജനങ്ങളിൽ നിന്ന് അവർ വേർപിരിഞ്ഞ് എ.ഡി 500 ഓടെ മധ്യ മെക്സിക്കോയിലേക്ക് കുടിയേറ്റം നടത്തി. നഹുവ പിന്നീട് മെക്സിക്കൻ നദീതടത്തിലും പരിസരത്തും താമസമാക്കുകയും ക്രമേണ മധ്യ മെക്സിക്കോയിലെ പ്രബല ജനവിഭാഗങ്ങളായി മറ്റു പ്രദേശങ്ങളിലേയ്ക്ക് വ്യാപിക്കുകയും ചെയ്തു. എന്നിരുന്നാലും, മെസോഅമേരിക്കയിലുടനീളമുള്ള ജനസംഖ്യയിൽ ചെറിയൊരു വിഭാഗമേ നഹുവത്ൽ ഭാഷ സംസാരിക്കുന്നവായിട്ടുള്ളു.
ടി.എസ്. സൗന്ദ്രം
സ്വാതന്ത്ര്യസമരവും പുനർവിവാഹവും
ദില്ലിയിലെ കോളേജ് പഠനകാലത്ത് സുശീല നയ്യാറുമായി ചങ്ങാത്തത്തിലായി. സ്വാതന്ത്ര്യസമരത്തിലേക്ക് ആകർഷിക്കപ്പെട്ടെങ്കിലും പഠനം ഉപേക്ഷിച്ചില്ല. . 1936 ൽ, 32ാം വയസ്സിൽ ഡോക്ടറായി ജോലിയിൽ പ്രവേശിച്ചു. ഗാന്ധിജിയെ കാണുന്നത് ഈ കാലഘട്ടത്തിലാണ്. സ്വാതന്ത്ര്യസമരത്തിലേക്ക് സ്വയം സമർപ്പിച്ചു. ഗാന്ധിജിയിലൂടെ ഹരീജൻ പ്രസ്ഥാനത്തിൽ സജീവമായിരുന്ന ജി.രാമചന്ദ്രൻ എന്ന കേരളീയനെ കണ്ടുമുട്ടി. അവർ പ്രണയത്തിലായി, വിവാഹം കഴിക്കാൻ തീരുമാനിച്ചു, പക്ഷേ അവളുടെ മാതാപിതാക്കൾ ശക്തമായി എതിർത്തു. ഒരു വർഷത്തോളം പരസ്പരം സമ്പർക്കം പുലർത്തരുതെന്ന് ഗാന്ധി അവരെ ഉപദേശിച്ചു. ഗാന്ധിജിയുടെ അനുഗ്രഹത്തോടെ 1940 നവംബർ 7 ന് അവർ വിവാഹിതരായി. വധൂവരന്മാരെ അനുഗ്രഹിക്കാൻ ഗാന്ധിജി മധുരയിലെത്തി. ഗാന്ധിജി സ്വന്തം കൈകൊണ്ടു നെയ്ത കല്യാണപ്പുടവ സൗന്ദ്രത്തിനു സമ്മാനിച്ചു. ടി.എസ്. സൗന്ദ്രവും ഭർത്താവും ക്വിറ്റ് ഇന്ത്യ പ്രസ്ഥാനത്തിൽ സജീവമായി പങ്കെടുത്തു. ഗാന്ധിജിയുടെ നിർദേശാനുസരണം കസ്തൂർബ ഗാന്ധി നാഷണൽ മെമ്മോറിയൽ ട്രസ്റ്റിന്റെ ദക്ഷിണേന്ത്യൻ പ്രതിനിധിയായി. ഗ്രാമീണരെ തൊഴിലുകൾ പഠിപ്പിക്കുകയും ഗ്രാമീണ വ്യവസായങ്ങളെയും ഗ്രാമീണ സമൂഹത്തിന്റെ സമ്പദ്‌വ്യവസ്ഥയെയും പുനരുജ്ജീവിപ്പിക്കുന്ന  ഒരു സ്ഥാപനം ആരംഭിക്കാൻ ഗാന്ധി ചുമതലപ്പെടുത്തി. അങ്ങനെയാണ് ഗാന്ധിഗ്രാമിന്റെ ആശയം ജനിക്കുന്നത്. ചുറ്റുമുള്ള ഗ്രാമീണ സമൂഹങ്ങളിലെ ആരോഗ്യ സംരക്ഷണം, വിദ്യാഭ്യാസം, സാമ്പത്തിക വികസനം, സാമൂഹ്യക്ഷേമം എന്നിവയിൽ ഊന്നൽ നൽകിയ ഈ പദ്ധതിയിൽ ഡോ. ടി. എസ്. സൗന്ദ്രം സ്വയം സമർപ്പിത ബുദ്ധിയോടെ പ്രവർത്തിച്ചു.
സാമൂഹിക പ്രവർത്തനം
1947 ൽ മധുര ദിണ്ടിഗൽ ഹൈവേയിലെ ചിന്നലപട്ടി എന്ന ചെറുപട്ടണത്തിലെ ഒരു വീട്ടിൽ രണ്ട് കിടക്കകളുമായി സൗന്ദ്രം കസ്തൂർബ ആശുപത്രി ആരംഭിച്ചു. ഡോ. സൗന്ദ്രമിന്റെ നേതൃത്വത്തിൽ ആശുപത്രി, നിരവധി ഗ്രാമീണ ആരോഗ്യ, കുടുംബക്ഷേമ പ്രവർത്തനങ്ങൾ നടത്തി. 220 കിടക്കകളുള്ള ആശുപത്രിയാണ് അതിപ്പോൾ. ഭർത്താവ് ഡോ. ജി. രാമചന്ദ്രനോടൊപ്പം മഹാത്മാഗാന്ധിയുടെ ഭാര്യ കസ്തൂർബ ഗാന്ധിയുടെ സ്മാരകമായി 1947 ൽ ഗാന്ധിഗ്രാം റൂറൽ ഇൻസ്റ്റിറ്റ്യൂട്ട് സ്ഥാപിച്ചു. ഒരു ഗ്രാമീണ സ്ഥാപനമായിട്ടാണ് ഇത് ആരംഭിച്ചത്, തമിഴ്‌നാട്ടിലെ ദിണ്ടിഗൽ ജില്ലയിലെ ഒരു വിദൂര സ്ഥലത്ത്. 1976 ൽ ഗാന്ധിഗ്രാം റൂറൽ ഇൻസ്റ്റിറ്റ്യൂട്ട് ഒരു ഡീംഡ് സർവകലാശാലയായി.
രാഷ്ട്രീയ ജീവിതം
മദ്രാസ് സ്റ്റേറ്റിൽ നിന്ന് രണ്ടുതവണ ടി.എസ്. സൗന്ദ്രം നിയമ സഭയിലേക്ക് തെരഞ്ഞെടുക്കപ്പെട്ടു. ഇന്ത്യൻ നാഷണൽ കോൺഗ്രസ്, സ്ഥാനാർത്ഥിയായി ആദ്യം 1952 മുതൽ ആത്തൂർ നിയമസഭാ മണ്ഡലത്തെയും 1957-ൽ നിന്ന് വേടസന്ദൂർ നിയമസഭാ മണ്ഡലത്തെയും പ്രതിനിധീകരിച്ചു. 1962-ൽ ദിണ്ഡിഗൽ ലോക്സഭാ മണ്ഡലത്തിൽ നിന്ന് തെരഞ്ഞെടുക്കപ്പെട്ടു. വീണ്ടും ദില്ലി കേന്ദ്രീകരിച്ച് പ്രവർത്തിച്ചു. കേന്ദ്ര വിദ്യാഭ്യാസ ഉപമന്ത്രിയായി. ഉപമന്ത്രിയായിരിക്കെ ഇന്ത്യയിലുടനീളം നിർബന്ധിതവും സൗജന്യവുമായ പ്രാഥമിക വിദ്യാഭ്യാസം എന്ന ആശയം അവതരിപ്പിച്ചു. നാഷണൽ സർവീസ് സ്കീം (എൻ‌എസ്‌എസ്) ആരംഭിക്കാനും ഗ്രാമീണ സേവന ഘടകങ്ങളുൾപ്പെടുത്താനും നേതൃത്ത്വം നൽകി. സാമൂഹ്യപ്രവർത്തനത്തിന് നൽകിയ സംഭാവനകൾക്ക് 1962 ൽ അവർക്ക് പത്മഭൂഷൺ പുരസ്കാരം ലഭിച്ചു. 1967 ലെ പൊതുതെരഞ്ഞെടുപ്പിൽ ദിണ്ടുഗലിൽ നിന്ന് (ലോക്സഭാ നിയോജകമണ്ഡലം) ‍ഡി.എം.കെ സ്ഥാനാർത്ഥി വിദ്യാർത്ഥി നേതാവായിരുന്ന എൻ. അൻപുചെഴിയാനോട് പരാജയപ്പെട്ടു. അവർ വീണ്ടും സാമൂഹ്യപ്രവർത്തനത്തിലേക്ക് തിരിഞ്ഞു.
പുറം കണ്ണികൾ
വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:തമിഴ്നാട്ടിൽ നിന്നുള്ള ലോക്‌സഭാംഗങ്ങൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:1984-ൽ മരിച്ചവർ വർഗ്ഗം:1904-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:പത്മഭൂഷൺ പുരസ്കാരം ലഭിച്ചവർ
രാമ മെഡിക്കൽ കോളേജ് ഹോസ്പിറ്റൽ & റിസർച്ച് സെന്റർ, ഹാപൂർ
2011-ൽ സ്ഥാപിതമായ ഉത്തർപ്രദേശിലെ ഹാപൂരിൽ സ്ഥിതി ചെയ്യുന്ന മെഡിക്കൽ കോളേജ് ആണ് രാമ മെഡിക്കൽ കോളേജ് ഹോസ്പിറ്റൽ & റിസർച്ച് സെന്റർ, ഹാപൂർ.
ക്യാംപസ്
കോളേജും ആശുപത്രിയും 5,50,000 ചതുരശ്ര അടിയിൽ വ്യാപിച്ചുകിടക്കുന്നു. 1050 ടീച്ചിംഗ് ബെഡുകളുള്ള ഒരു സൂപ്പർ സ്പെഷ്യാലിറ്റി ഹോസ്പിറ്റൽ സജ്ജീകരണം (127 ഐസിയു കിടക്കകൾ, 82 മറ്റ് ആശുപത്രി കിടക്കകൾ, 11 ഓപ്പറേഷൻ തിയേറ്ററുകൾ) ഇതിന്റെ ഭാഗമാണ്.
അവലംബം
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
അശ്വിൻ ശേഖർ
ജീവിതരേഖ
ബഹ്‌റൈനിൽ കോട്ടയ്‌ക്കൽ ആര്യവൈദ്യശാലയുടെ ചുമതലക്കാരനായ ശേഖർ സേതുമാധവന്റെയും അനിതയുടെയും മകനാണ്‌. ചെർപ്പുളശേരി, കൊച്ചി എന്നിവിടങ്ങളിലായിരുന്നു അശ്വിന്റെ സ്കൂൾ പഠനം. തിരുവനന്തപുരം എംജി കോളേജിൽനിന്ന് ഫിസിക്സിൽ ബിരുദവും തമിഴ്നാട് വിഐടിയിൽനിന്ന് എംഎസ്‌സിയും ബംഗളൂരു ക്രൈസ്റ്റ് കോളേജിൽനിന്ന് എംഫിലും നേടി. 2014 ൽ ബ്രിട്ടനിലെ ബെൽഫാസ്റ്റിൽ ക്വീൻസ് യൂണിവേഴ്‌സിറ്റിയിൽ നിന്ന് ഭൗതികശാസ്ത്രത്തിൽ പി.എച്ച്.ഡി. എടുത്ത അശ്വിൻ, നോർവെയിൽ ഓസ്ലോ യൂണിവേഴ്‌സിറ്റിയിൽ നിന്ന് 'സെലസ്റ്റിയൽ മെക്കാനിക്‌സി'ൽ പോസ്റ്റ് ഡോക്ടറൽ പഠനം 2018 ൽ പൂർത്തിയാക്കി. അമേരിക്കൻ അസ്‌ട്രോണമിക്കൽ സൊസൈറ്റിയും അമേരിക്കൻ ഇൻസ്റ്റിട്ട്യൂട്ട് ഓഫ് ഫിസിക്‌സും ചേർന്ന് നൽകുന്ന പ്രസിദ്ധമായ 'ദാന്നി ഹൈനമാൻ പ്രൈസ്' നിശ്ചയിക്കുന്ന ആറംഗ ജൂറിയിൽ അംഗമാണ്
അശ്വിന്റെ ജ്യോതിശാസ്ത്ര സംഭാവനകളെ മുൻ നിർത്തി രാജ്യാന്തര ജ്യോതിശാസ്ത്ര സംഘടന (ഐ.എ..യു) ഒരു ഛിന്ന ഗ്രഹത്തിന് അദ്ദേഹത്തിന്റെ പേര് നൽകിയിരുന്നു.
"ഛിന്നഗ്രഹം 33938'
യുഎസിലെ അരിസോണയിൽനടന്ന രാജ്യാന്തരസമ്മേളനത്തിലാണ്‌ വ്യാഴത്തിനും ചൊവ്വയ്ക്കും ഇടയിൽ വലയം ചെയ്യുന്ന വ്യത്യസ്ത ഛിന്നഗ്രഹ മേഖലയിൽപ്പെട്ട 33938 ഗ്രഹത്തിന് അശ്വിന്റെ പേരിട്ടത്‌. 2000 ജൂണിൽ കണ്ടെത്തിയ ഛിന്നഗ്രഹത്തിന് സൂര്യനെ വലയം വെക്കാൻ 4.19 വർഷം വേണം.
അവലംബം
വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:ഉൽക്കാ ശാസ്ത്രജ്ഞർ
ദേവാ മന്ദിർ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ദേവാ മന്ദിർ ൽ 127 വീടുകൾ ഉണ്ട്. ആകെ ജനസംഖ്യ 707 ആണ്. ഇതിൽ 375 പുരുഷന്മാരും 332 സ്ത്രീകളും ഉൾപ്പെടുന്നു. ദേവാ മന്ദിർ ലെ സാക്ഷരതാ നിരക്ക് 70.86 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ദേവാ മന്ദിർ ലെ 6 വയസ്സിനു താഴെയുള്ള കുട്ടികളുടെ എണ്ണം 64 ആണ്. ഇത് ദേവാ മന്ദിർ ലെ ആകെ ജനസംഖ്യയുടെ 9.05 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 312 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 200 പുരുഷന്മാരും 112 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 77.56 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 35.26 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ദേവാ മന്ദിർ ലെ 257 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഇന്ത്യനാപോളിസ്, ഇന്ത്യാന
ഇന്ത്യനാപോളിസ് (ഉച്ചാരണം /ˌɪndiəˈnæpəlɪs/), അമേരിക്കൻ ഐക്യനാടുകളിലെ സംസ്ഥാനമായ ഇന്ത്യാനായുടെ തലസ്ഥാനവും മാരിയോൺ കൌണ്ടിയുടെ കൌണ്ടി സീറ്റുമാണ്. സംസ്ഥാനത്തെ ഏറ്റവും വലിയ പട്ടണമാണിത്. ഈ പട്ടണത്തിലെ ജനസംഖ്യ 2015 ലെ ഒരു കണക്കനുസരിച്ച് 853,173 ആണ്. ഷിക്കാഗോ നഗരം കഴിഞ്ഞാൽ മദ്ധ്യ പടിഞ്ഞാറൻ മേഖലയിലെ രണ്ടാമത്തെ ജനത്തിരക്കുള്ള പട്ടണവും അമേരിക്കൻ ഐക്യനാടുകളിലെ പതിന്നാലാമത്തെ വലിയ പട്ടണവുമാണിത്. ഇന്ത്യാനാപോളിസ് മെട്രോപോളിറ്റൻ മേഖലയുടെ സാമ്പത്തിക സാംസ്കാരിക കേന്ദ്രമാണ് ഈ പട്ടണം. രണ്ടു മില്ല്യൺ ജനങ്ങൾ തിങ്ങിപ്പാർക്കുന്ന ഈ മേഖല, ഐക്യനാടുകളിലെ ജനസാന്ദ്രതയിൽ 34 ആം സ്ഥാനത്തുള്ള മെട്രോപോളിറ്റന് സ്റ്റാറ്റിസ്റ്റിക്കൽ മേഖലയാണ്. പട്ടണവിസ്തൃതി 372 ചതുരശ്ര മൈലാണ് (963.5 ചതുരശ്ര കിലോമീറ്റർ). വിസ്തൃതിയിൽ പതിനാറാം സ്ഥാനമുള്ള ഒരു യു.എസ്. പട്ടണമാണിത്.
ലിഡ വിത് ഹെർ ചിൽഡ്രൺ
പതിനാറാം നൂറ്റാണ്ടിൽ ലിയോനാർഡോ ഡാവിഞ്ചിയുടെ ശിഷ്യനായ ജിയാംപിയട്രിനോ വരച്ച ചിത്രമാണ് നീലിംഗ് ലിഡ വിത് ഹെർ ചിൽഡ്രൺ. ഈ ചിത്രം ഇപ്പോൾ ജെമൽഡെഗലറി ആൾട്ട് മെയ്‌സ്റ്ററിലാണ് (കാസ്സൽ) സംരക്ഷിച്ചിരിക്കുന്നത്.
വിവരണം
ഇപ്പോൾ വിൻഡ്‌സർ കാസ്റ്റിൽ, റോട്ടർഡാമിലെ മ്യൂസിയം ബോയ്മാൻ വാൻ ബ്യൂനിംഗെൻ, ചാറ്റ്സ്‌വർത്ത് ഹൗസ് എന്നിവയുടെ ശേഖരത്തിലുള്ള ഈ ചിത്രം ലിയോനാർഡോയുടെ ലിഡ ആന്റ് ദി സ്വാൻ എന്ന ചിത്രത്തിന്റെ രേഖാചിത്രങ്ങളെ അടിസ്ഥാനമാക്കിയാണ് നിർമ്മിച്ചിരിക്കുന്നത്.
സുന്ദരിയായ ലിഡ രാജകുമാരിയെ ഒരു ഗംഭീര അരയന്നം ആയി സ്വയം രൂപാന്തരപ്പെട്ട സ്യൂസ് വശീകരിച്ചു. അതേ രാത്രിയിൽ, ലിഡ തന്റെ ഭർത്താവ് സ്പാർട്ടയിലെ ടിൻഡാരിയസ് രാജാവിനോടൊപ്പം ആയിരുന്നതിന്റെ ഫലമായി ഒരു ജോടി ഇരട്ടകളായ സുന്ദരിയായ ഹെലൻ, അനശ്വരനായ പോളക്സ് എന്നിവർ സിയൂസിന്റെ മക്കളായി ജനിച്ചു. ക്ലീറ്റെംനെസ്ട്രയും മർത്യ കാസ്റ്ററും ടിന്റാരിയസിന്റെ സന്തതികളായി ജനിച്ചു. ജിയാംപിട്രിനോ കാസൽ പെയിന്റിംഗിലെ അരയന്നത്തെ ഒഴിവാക്കിയപ്പോൾ മുട്ടത്തോടുകൾ വിശുദ്ധമായ രഹസ്യബന്ധത്തെ ഓർക്കാതെ സ്വകാര്യം വെളിപ്പെടുത്തുന്നു.
ഇൻഫ്രാറെഡ് സ്പെക്ട്രോസ്കോപ്പി രണ്ട് വ്യത്യസ്ത അണ്ടർ ഡ്രോയിംഗ് വെളിപ്പെടുത്തിയിരിക്കുന്നു. ഒന്ന് ലെഡയുടെയും അവളുടെ മക്കളുടെയും രൂപവുമായി യോജിക്കുന്ന അണ്ടർ‌ഡ്രോയിംഗ്, രണ്ടാമത്തേത് ലൂവ്രെയിലെ ദി വിർജിൻ ആൻഡ് ചൈൽഡ് വിത് സെയിന്റ് ആൻ എന്ന ചിത്രവുമായി സ്‌പ്ലോവേറോ ടെക്നിക് ഉപയോഗിച്ച്, കൃത്യമായി ആവർത്തിക്കുന്നു. ജിയാംപിട്രിനോ തന്റെ യജമാനത്തി ലിഡയുടെ കാർട്ടൂൺ ഉപയോഗിച്ചിട്ടുണ്ടോ എന്നത് ഇപ്പോഴും അജ്ഞാതമാണ്. ഉപയോഗിച്ചിരിക്കുന്ന ഒരു മാതൃക ക്രൗച്ചിംഗ് വീനസിന്റെ പുരാതന പ്രതിമയായിരിക്കാം. ഔപചാരികമായ ഭാഗങ്ങൾ അവയുടെ സ്മാരകവും പ്രബലവുമായ രൂപവും 1512/20 ൽ ജിയാംപിട്രിനോ വരച്ചിട്ടുണ്ട്. ലിയോനാർഡോയുടെ മറ്റ് വിദ്യാർത്ഥികളുമായി സഹകരിച്ച് വരച്ച നോർഡിക് ലാൻഡ്‌സ്‌കേപ്പ് ചിത്രം ലാൻഡ്‌സ്‌കേപ്പ് ചിത്രകാരനായ സിസേർ ബെർണാസാനോയുടേതാണെന്ന് ആരോപിക്കപ്പെട്ടിരുന്നു.
1779, 1783, 1792, 1801 എന്നീ വർഷങ്ങളിൽ കാസ്സലിലെ പെയിന്റിംഗിനെ ജോഹാൻ വുൾഫ് ഗാംഗ് വോൺ ഗോതേ പ്രശംസിച്ചിരുന്നു. ഇത് ഒരു യഥാർത്ഥ ലിയോനാർഡോ പെയിന്റിംഗ് ആയി കണക്കാക്കുന്നു.
അവലംബം
വർഗ്ഗം:കുട്ടികളുടെ ചിത്രങ്ങൾ വർഗ്ഗം:ഇറ്റാലിയൻ ചിത്രങ്ങൾ
ജെ. വില്യംസ് (സംവിധായകൻ)
'''ജെ. വില്യംസ്''' മലയാള ഭാഷാ ചിത്രങ്ങളുടെ നിർമ്മാതാവും സംവിധായകനും ഛായാഗ്രാഹകനുമായിരുന്നു. പ്രധാനമായും ക്യാമറാമാൻ എന്നറിയപ്പെടുന്ന അദ്ദേഹം 8 ചിത്രങ്ങൾ സംവിധാനം ചെയ്തിട്ടുണ്ട് കൂടാതെ തമിഴ്, തെലുങ്ക്, കന്നഡ ഭാഷാ ചിത്രങ്ങളിലും പ്രവർത്തിച്ചിട്ടുണ്ട്.
എൻ ശങ്കരൻനായർ സംവിധാനം ചെയ്ത വിഷ്ണുവിജയം(1974) ആണ്  സ്വതന്ത്രമായി ക്യാമറ ചലിപ്പിച്ച ആദ്യചിത്രംകമൽ ഹാസൻ നായകനായ ഈ ചിത്രത്തിലൂടെ അരങ്ങേറ്റം കുറിച്ച വില്യംസ് എല്ലായ്പ്പോഴും സാഹസിക ഛായാഗ്രാഹകനായി അറിയപ്പെട്ടിരുന്നു, കൂടാതെ 50 ലധികം ചിത്രങ്ങളിൽ ക്യാമറാമാനായി പ്രവർത്തിച്ചിട്ടുണ്ട്.
ജീവിതം
കണ്ണൂർ ജില്ലയിൽ ചൊവ്വയിൽ പാതിരപ്പറമ്പിൽ ജനിച്ചു ജെ വില്യംസ് സിനിമാരംഗത്തെത്തിയത്അവിചാരിതമായാണ്. കണ്ണൂരിലെ ഒരു ക്ലബ്ബിൽ ഫുട്ബോൾ കളിക്കാരനായിരുന്ന വില്യംസ്. ഒരു ടൂർണമെന്റിൽ പങ്കെടുക്കാനായിട്ടാണ് ചെന്നൈയിലെത്തിയത്. അവിടെ അദ്ദേഹം സിനിമയിൽ ആകൃഷ്ടനാവുകയായിരുന്നു. ചെന്നൈയിലെ ആദ്യനാളുകളിൽ താങ്ങും തണലുമായിരുന്ന വിക്ടർ പ്രസാദിന്റെ കുടുംബസുഹൃത്തായ ലക്ഷ്മൺ ഗോറെ എന്ന മറാത്തി ക്യാമറമാനിൽ നിന്നും ക്യാമറയുടെ ബാലപാഠങ്ങൾ പഠിച്ചു.
സ്വകാര്യ ജീവിതം
1979 ൽ നടി ശാന്തി വില്യംസിനെ വിവാഹം കഴിച്ചു. അവർക്ക് നാല് മക്കളുണ്ടായിരുന്നു. ഗുരുതരമായ ചില അർബുദങ്ങൾ കാരണം അദ്ദേഹം 56 ആം വയസ്സിൽ മരിച്ചു.
ബാഹ്യ ലിങ്കുകൾ
വർഗ്ഗം:2005-ൽ മരിച്ചവർ വർഗ്ഗം:1948-ൽ ജനിച്ചവർ വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളചലച്ചിത്ര ഛായാഗ്രാഹകർ വർഗ്ഗം:ഫെബ്രുവരി 20-ന് മരിച്ചവർ വർഗ്ഗം:ഓഗസ്റ്റ് 26-ന് ജനിച്ചവർ വർഗ്ഗം:Pages with unreviewed translations
കറസ്പോണ്ടന്റ് ചെസ്സ്
വിദൂരങ്ങളിൽ ഇരിക്കുന്ന വ്യക്തികൾ തമ്മിൽ ആശയവിനിമയോപാധികൾ ഉപയോഗിച്ച് ഒരേ സമയമല്ലാതെ കളിക്കുന്ന ചെസ്സ് കളിയാണ് കറസ്പോണ്ടന്റ് ചെസ്സ്. കറസ്പോണ്ടന്റ് ചെസ്സ് സെർവ്വറിലൂടെയോ, പൊതു ഇന്റർനെറ്റ് ചെസ്സ് ഫോറത്തിലൂടെയോ, ഇമെയിലിൽ കൂടിയോ, തപാൽ ശൃഖല വഴിയോ ഒക്കെ ഇത് സാധ്യമാണ്. ഇപ്പോൾ പ്രചാരത്തിലില്ലാത്ത ഫാക്സ്, പ്രാവ് മുഖേനെയുള്ള ദൂത് എന്നിവയും ഇത് കളിക്കാനുള്ള മാധ്യമമാക്കിയിരുന്നു. കളിക്കാർ ചെസ്സ്ബോർഡിനടുത്തിരുന്ന് ഒരേ സമയം കളിക്കുന്ന (അല്ലെങ്കിൽ വിദൂരങ്ങളിലിരുന്ന് ഒരേ സമയം കളിക്കുന്ന) ഓവർ-ദ-ബോർഡ് (OTP) ചെസ്സിൽ നിന്നും വ്യത്യസ്തമാണിത്.
പരസ്പരം കണ്ടുമുട്ടാതെതന്നെ വിദൂരങ്ങളിലിരിക്കുന്നവർക്ക് കറസ്പേണ്ടന്റ് ചെസ്സിലൂടെ മറ്റുള്ളവരുമായി കളിക്കുവാൻ സാധ്യമാണ്. കറസ്പോണ്ടന്റ് രീതിയിൽ കളിക്കുന്ന ഒരു കളിയുടെ ദൈർഘ്യം നീക്കങ്ങൾ കൈമാറ്റം ചെയ്യപ്പെടുന്ന രീതിയെ ആശ്രയിച്ചിരിക്കുന്നു: സെർവ്വറിലൂടെയോ, ഇമെയിലൂടെയോ കളിക്കുന്ന ഒരു കളി ചിലപ്പോൾ ദിവസങ്ങളോ, ആഴ്ചകളോ, മാസങ്ങളോ നീളാം, എന്നാൽ തപാൽ മുഖേനെ വ്യത്യസ്തരാജ്യങ്ങളിൽ നിന്നുള്ളവർ കളിക്കുന്ന ഒരു കളി ചിലപ്പോൾ വർഷങ്ങൾ നീളാറുണ്ട്.
കിന്നരി നീർക്കാക്ക
ഇന്ത്യയിലെ ഉൾനാടൻ ജലാശയങ്ങളിലും കിഴക്ക് തായ്‌ലാന്റ് മുതൽ കമ്പോഡിയ വരെയും കാണപ്പെടുന്ന ഒരിനം പക്ഷിയാണ് കിന്നരി നീർക്കാക്ക   അഥവാ കിന്നരി മീൻകാക്ക  (ഇംഗ്ലീഷ്: Indian Cormorant ,Indian Shag) എന്നറിയപ്പെടുന്നു. ചെറിയ നീർകാക്കകൾക്കൊപ്പം ഇവ കാണപ്പെടുന്നു. പ്രധാനമായും മത്സ്യങ്ങളാണ് ഇവയുടെ ഭക്ഷണം.
വിവരണം
നീലക്കണ്ണുകൾ, ചെറിയ തല, ചെരിഞ്ഞ നെറ്റി, അറ്റം വളഞ്ഞ കനം കുറഞ്ഞകൊക്ക് എന്നിവ ഇവയെ ചെറിയ നീർക്കാക്കയിൽ നിന്നും വ്യത്യസ്തമാക്കുന്നു. നെറ്റിയിലേക്ക് ചെരിവുള്ള ചെറിയ തലയാണ്. അറ്റം വളഞ്ഞ, വീതി കുറഞ്ഞ നീളമുള്ള കൊക്കുകളാണ്.
പ്രജനന കലത്ത് ചെവിമൂടികൾ വെള്ളയാണ്. പൂവനും പിടയും കാഴ്ചയ്ക്ക് ഒരേ പോലെയാണ്.
വിതരണം
ഇന്ത്യൻ ഉപഭൂഖണ്ഡത്തിലും ശ്രീലങ്കയിലും മ്യാൻ‌മാർ, ,തായ്ലന്റ്, കമ്പോഡിയ എന്നിവിടങ്ങളിൽ കാണുന്നു.
പ്രജനനം
മഴയും വെള്ളത്തിന്റെ അവസ്ഥയും അനുസരിച്ച് ജൂലായ് മുതൽ ഫെബ്രുവരി വരെയാണ് പ്രജനന കാലം. മരത്തിൽ മറ്റു ജലപക്ഷികളോടൊത്ത് കൂട്ടമായാണ് കൂടുണ്ടാക്കുന്നത്. കമ്പുകൾ കൊണ്ടുള്ള പീഠമാണ്, കൂട്. നീല കലർന്ന പച്ച നിറമുള്ള 3-5 മുട്ടകളാണ് ഇടുന്നത്.
അവലംബം
വർഗ്ഗം:ഏഷ്യയിലെ പക്ഷികൾ വർഗ്ഗം:ബംഗ്ലാദേശിലെ പക്ഷികൾ വർഗ്ഗം:ബർമ്മയിലെ പക്ഷികൾ വർഗ്ഗം:ഇന്ത്യയിലെ പക്ഷികൾ വർഗ്ഗം:ശ്രീലങ്കയിലെ പക്ഷികൾ വർഗ്ഗം:നീർക്കാക്കകൾ
ബെലാറസിന്റെ ദേശീയ പതാക
ബെലാറസിന്റെ ദേശീയ പതാക ചുവന്നതും പച്ച നിറമുള്ള പതാകയാണ്. സ്റ്റഫ് അവസാനിക്കുന്ന ഭാഗത്ത് വെളുപ്പ്, ചുവപ്പ് എന്നീ നിറങ്ങളിൽ ഒരു ആഭരണ മാതൃക കാണപ്പെടുന്നു. ബെലാറസ് റിപ്പബ്ലിക്കിന്റെ സ്റ്റാൻഡേർഡൈസേഷൻ സ്റ്റേറ്റ് കമ്മിറ്റി 2012-ൽ നിലവിൽ വന്ന രൂപകൽപനയും, 1995 മേയിൽ ഒരു ജനഹിതപരിശോധനയിൽ അംഗീകരിക്കപ്പെട്ട രൂപകൽപ്പനയിൽ നിന്ന് നിലവിലെ രൂപരേഖ അവതരിപ്പിച്ചു. ഇത് 1951-ൽ ഉപയോഗിച്ചിരുന്ന പതാകയുടെ പരിഷ്ക്കരണമാണ്. അപ്പോൾ ഈ രാജ്യം സോവിയറ്റ് യൂണിയനിൽ ഉൾപ്പെട്ടിരുന്നു. സോവിയറ്റ് യൂണിയൻ പതാകയിലെ മാറ്റങ്ങൾ കമ്മ്യൂണിസത്തിന്റെ ചിഹ്നങ്ങളും (ചുറ്റിക, അരിവാളും, ചുവന്ന നക്ഷത്രവും), വെള്ള മുതൽ ചുവപ്പ് വരെയും ചുവപ്പ് മുതൽ വെള്ള വരെയും ഉള്ള വർണ്ണങ്ങളും, ആഭരണ മാതൃകയും മാറ്റിയെടുക്കലായിരുന്നു.1995- ൽ നടത്തിയ റെഫറണ്ടം മുതൽ, ബെലാറഷ്യൻ ഗവൺമെന്റ് ഉദ്യോഗസ്ഥരും ഏജൻസികളും ഉപയോഗിച്ചിരുന്ന പല പതാകകളും ഈ പതാകയെ അടിസ്ഥാനമാക്കിയുള്ളതാണ്.
ബെലാറസ് ഒരു സോവിയറ്റ് റിപ്പബ്ലിക്ക് ആയിത്തീരുകയും, 1991- ൽ അതിന്റെ സ്വാതന്ത്ര്യം നേടുകയും ചെയ്തതിനു ശേഷം, ബെൽജിയത്തിലെ പീപ്പിൾ റിപ്പബ്ലിക്ക് ഓഫ് 1918 ഉപയോഗിച്ചിരുന്ന ചരിത്രപരമായ വൈറ്റ്-റെഡ്-വൈറ്റ് കൊടി പകരംവയ്ക്കുകയും ചെയ്തു. ബെലാറസിന്റെ പ്രദർശനം രണ്ടാം ലോകമഹായുദ്ധകാലത്ത് നാസി സഖാക്കളുമായി ബന്ധപ്പെട്ടുവെന്ന് അവകാശപ്പെടുന്ന ബെലാറസ് ഗവൺമെന്റ് അതിനെ നിയന്ത്രിച്ചിരുന്നുവെങ്കിലും പ്രതിപക്ഷ ഗ്രൂപ്പുകൾ ഈ പതാക തുടർന്നു. ഗവൺമെന്റിനും ബെലാറഷ്യൻ ദേശാടനത്തിനും എതിരായ പ്രക്ഷോഭങ്ങളിൽ വൈറ്റ്-റെഡ്-വൈറ്റ് കൊടി ഉപയോഗിക്കപ്പെടുന്നു.
ഡിസൈൻ
ബെലാറസിന്റെ ദേശീയ പതാകയുടെ അടിസ്ഥാന രൂപകല്പന 1995 ജൂൺ ഏഴിന് രാഷ്ട്രപതി No.1414 ഉത്തരവിൽ ആദ്യമായി വിവരിക്കപ്പെട്ടു. ഈ പതാക ഒരു ചതുരാകൃതിയിലുള്ള തുണി ആണ്. രണ്ടു തിരശ്ചീന വലയങ്ങളും ഇതിൽ ഉൾക്കൊള്ളുന്നു. പതാക ഉയരത്തിന്റെ മൂന്നിൽ രണ്ടു ഭാഗം ചുവപ്പും മുകളിലെ സ്ട്രിപ്പിൽ  മൂന്നിലൊരു ഭാഗം പച്ച നിറത്തിലുള്ള വരകളും കാണപ്പെടുന്നു. ഒരു ലംബമായ റെഡ്-ഓൺ-വൈറ്റ് ബെലാറഷ്യൻ അലങ്കാര പാറ്റേണും ഇതിൽ പതാക ദൈർഘ്യം പതാകയുടെ ഒൻപതിൽ ഒരു ഭാഗം നീളവും ഫ്ലാഗ് സ്റ്റഫിനെതിരെ സ്ഥാപിക്കുകയും ചെയ്തിരിക്കുന്നു. വീതിയുടെയും നീളത്തിന്റെയും അനുപാതം 1: 2 ആണ്.
ബൈലറോറിയൻ എസ്.എസ്.ആറിന്റെ പതാകയിൽ നിന്നും ചുറ്റിക, അരിവാൾ, ചുവന്ന നക്ഷത്രം എന്നിവ നീക്കം ചെയ്യൽ, അലങ്കാര മാതൃകയിൽ ചുവപ്പും വെള്ളയും എന്നിവ മാറ്റിയല്ലാതെ ഈ പതാക വ്യത്യാസപ്പെട്ടില്ല. ദേശീയ പതാകയിൽ ഔദ്യോഗിക വർണ്ണന ഒന്നും ഇല്ലെങ്കിലും, പ്രസിഡന്റ് അലക്സാണ്ടർ ലുകഷെങ്കോ നൽകിയ ഒരു വിശദീകരണം, ചുവപ്പ് സ്വാതന്ത്ര്യത്തെയും രാഷ്ട്രപിതാക്കളുടെ ത്യാഗത്തെയും പ്രതിനിധാനം ചെയ്യുന്നു. 1995 ഡിസംബറിനു പുറമേ, "STB 911-2008: ബെലാറസ് റിപ്പബ്ലിക്കിന്റെ ദേശീയ പതാക" 2008-ൽ ബെലാറസ് റിപ്പബ്ലിക്കായി സ്റ്റാൻഡേർഡൈസേഷൻ സ്റ്റേറ്റ് കമ്മിറ്റി പ്രസിദ്ധീകരിക്കുകയുണ്ടായി. നിറങ്ങളുടെ വിശദാംശങ്ങൾ, അലങ്കാര മാതൃക എന്നിവ പോലെ ദേശീയ പതാകയുടെ സാങ്കേതിക സവിശേഷതകളും ഇത് നൽകുന്നു. ദേശീയ പതാകയിലെ ചുവന്ന ആഭരണ രൂപകം 2012 വരെ, പതാകയുടെ വീതി 1/12, വെള്ള മാർബിളിൽ 1/9 ആയിരുന്നു. 2012- ലെ കണക്കുപ്രകാരം ചുവന്ന പാറ്റേൺ വെള്ള മാർജിൻ മുഴുവനും (1/9 അകലെയുള്ളത്) ഒപ്പിയെടുത്തു.
നിറങ്ങൾ
"STB 911-2008: ദേശീയപതാകയുടെ നിറങ്ങൾ നിയന്ത്രിച്ചിരിക്കുന്നു CIE Standard Illuminant D65-ൽ ബെലാറസ് റിപ്പബ്ലിക്കിലെ ദേശീയ പതാക ലിസ്റ്റ് ചെയ്തിരിക്കുന്നു. ! rowspan=2 | Color ! colspan=2 | Color coordinate ! rowspan=2 | Y10 ! x10 !! y''10 !style="background:#c2334a;color:white"| Red !style="background:#2ea867;color:white"| Green
പുറം കണ്ണികൾ
വർഗ്ഗം:ദേശീയ പതാകകൾ
സാമുറായ്
ജപ്പാനിലെ ഒരു ഉയർന്ന സൈനിക വർഗ്ഗമാണ് സാമുറായികൾ. Samurai (侍?). ജാപ്പനീസ് ഭാഷയിൽ ഇവരെ ബുഷി/ബ്യൂക് (bushi (武士?, [bu.ɕi]) or buke (武家?)) എന്നും പറയാറുണ്ട്. വില്യം സ്കോട്ട് വിൽസണിന്റെ അഭിപ്രായത്തിൽ സമൂഹത്തിലെ ഉയർന്ന പദവിയിൽ ഉള്ളവരുടെ ഒപ്പം നിൽക്കുന്നവർ എന്ന് സാമുറായിക്ക് അർഥം നൽകാം. ചൈനയിലും ഇതേ അർഥത്തിൽ തന്നെയാണ് സാമുറായികൾ പരിഗണിക്കപ്പെട്ടത്. 10-ആം നൂറ്റാണ്ടിന്റെ ആദ്യ ഘട്ടങ്ങളിൽ രചിക്കപ്പെട്ടത് എന്ന് കരുതുന്ന കൊക്കിൻ വകാഷു കവിതാ സമാഹാരങ്ങളിൽ ആണ് സാമുറായി എന്ന പദം ആദ്യമായി ഉപയോഗിക്കുന്നത് എന്ന് വില്യം സ്കോട്ട് വിൽസൺ പറയുന്നുണ്ട്. 12-ആം നൂറ്റാണ്ട് ആയപ്പോഴേക്കും ബുഷി എന്ന ജാപനീസ് പദം സാമുറായിക്ക് തുല്യമായി ഉപയോഗിക്കാൻ തുടങ്ങി. സാമുറായി സമൂഹത്തിലെ മധ്യവർഗ്ഗ പടയാളി വിഭാഗമായി മാറിയതും ഇതേ കാലത്ത് തന്നെയാണ്. കൃത്യമായ നിയമസംഹിതകൾ ആചരിച്ചു കൊണ്ടാണ് ബുഷികൾ ജീവിക്കാറുള്ളത്. അവർ പാലിക്കുന്ന നിയമ സംഹിതയെ ബുഷിദോ' എന്നാണ് പറയുന്നത്.ശത്രുവിന്റെ പിടിയിലകപ്പെടുന്നതിനു മുന്പ്‌ സ്വന്തം കറ്റാന ഉപയോഗിച്ച് സ്വന്തം ജീവനെടുക്കുന്ന ആചാരം സാമുറായ്കളുടെയിടയിലുണ്ടായിരുന്നു‌. ജപ്പാനിലെ ജനസംഖ്യയുടെ 10%-ത്തിൽ താഴെ മാത്രമാണ് സാമുറായി വിഭാഗം ഇന്നുള്ളത്. ജാപ്പനീസ് ആയോധന കലകളിൽ ഇന്നും ഒഴിച്ചുകൂടാനാകാത്ത പാഠങ്ങളാണ് സാമുറായികളുടേത്.
ആധുനിക സിനിമകളിലെ സാമുറായി
ലോക സിനിമകളിൽ പല അർഥങ്ങളിൽ സാമുറായികൾ വിഷയീഭവിച്ചിട്ടുണ്ട്. അവയിൽ ഏറ്റവും എടുത്ത് പറയേണ്ട ഒന്നാണ് 7 സമുറായ്. ലോക ക്ലാസിക്കുകളിൽ ഒന്നാണ് 7 സാമുറായ്. പ്രമുഖ ജാപ്പനീസ് ചലചിത്രകാരൻ അകിര കുറസോവ സംവിധാനം ചെയ്ത ഈ സിനിമ 1954- ൽ ആണ് പുറത്തിറങ്ങിയത്.
അവലംബം
വർഗ്ഗം:ജപ്പാനീസ് ചരിത്രം
ചാൾസ് തോമസ് ബിങ്ഹാം
ചാൾസ് തോമസ് ബിങ്‌ഹാം (16 ഏപ്രിൽ 1848, അയർലന്റ്– 18 ഒക്ടോബർ 1908 ലണ്ടൻ) ഒരു അയറീഷ് പട്ടാളക്കാരനും പ്രാണിപഠനശാസ്ത്രജ്ഞനുമായിരുന്നു.
ഇന്ത്യൻ സ്റ്റാഫ് കോർപ്‌സിൽ ചേർന്ന അദ്ദേഹം ആദ്യം മുബൈയിലും തുടർന്ന് ബംഗാളിലും ജോലിനോക്കി. ആദ്യം പക്ഷിശാസ്ത്രത്തിൽ താൽപ്പര്യം കാണിച്ച അദ്ദേഹം 1877-ൽ മ്യാൻമാറിൽ വനപരിപാലകനായി നിയമിക്കപ്പെടുകയും തുടർന്ന് പ്രാണിപഠനശാസ്ത്രത്തിൽ തല്പരനാവുകയും ചെയ്തു.
1894-ൽ വിരമിച്ചതിനുശേഷം അദ്ദേഹം തന്റെ ഭാര്യയുടെയും രണ്ടു ആൺമക്കളുടേയുമൊപ്പം ലണ്ടനിൽ താമസമാക്കി. അവിടെ അദ്ദേഹം പ്രതിഫലമില്ലാതെ ലണ്ടൻ നാച്ചുറൽ ഹിസ്റ്ററി മ്യൂസിയത്തിന്റെ പ്രാണി വിഭാഗത്തിൽ സേവനം ചെയ്യുകയും ഹൈമനോപ്റ്റെറയുടെ ഉപവിഭാഗമായ അക്യുലേറ്റയുടെ (Aculeata) ക്രോഡീകരണത്തിലും പട്ടിക തയ്യാറാക്കുന്നതിലും സഹായിക്കുകയും ചെയ്തു. അദ്ദേഹം വില്ല്യം തോമസ് ബ്ലാൻഫോർഡിൽ നിന്നും ദ ഫോന ഓഫ് ബ്രിട്ടിഷ് ഇന്ത്യയുടെ (The Fauna of British India ) കടന്നലുകളെക്കുറിച്ചുള്ള രണ്ടുഭാഗങ്ങളുടെയും ചിത്രശലഭങ്ങളെക്കുറിച്ചുള്ള രണ്ടുഭാഗങ്ങളുടെയും പത്രാധിപത്യം ഏറ്റെടുത്തു. അവയുടെ പൂർത്തികരണത്തിന്നായി ഇന്ത്യയിലെങ്ങുമുള്ള മറ്റു പ്രാണിപഠനശാസ്ത്രജ്ഞരുമായി അദ്ദേഹം സഹകരിച്ചു പ്രവർത്തിച്ചു. നേരത്തെ ഫ്രഡറിക് മൂറും ലയണൽ ഡി നൈസ്‌വിലും പ്രസിദ്ധീകരിച്ച വിവരങ്ങൾ അദ്ദേഹം വളരെയധികം മെച്ചപ്പെടുത്തുകയും ചെയ്തു.
അദ്ദേഹം 1895-ൽ എന്റമോളജിക്കൽ സൊസൈറ്റി ഓഫ് ലണ്ടനിലും (Entomological Society of London) തുടർന്ന് 1903 മുതൽ 1906 വരെ അതിന്റെ ഉപദേശകസമിതിയിലും അംഗമായി. ആ വർഷം തന്നെ സുവോളജിക്കൽ സൊസൈറ്റി ഓഫ് ലണ്ടനിനും (Zoological Society of London) അംഗമായി തെരഞ്ഞെടുക്കപ്പെട്ടു.
ബഹുമതികൾ
ഡച്ച് ഭാഷയിൽ White-headed bulbul-നെ അദ്ദേഹത്തിന്റെ ബഹുമാനാർത്ഥം Binghams buulbuul എന്ന് വിളിക്കുന്നു. Tetraponera binghami, Aenictus binghami, Vespa binghami തുടങ്ങി ധാരാളം ഉറുമ്പുകൾക്കും കടന്നലുകൾക്കും അദ്ദേഹത്തന്റെ പേര് നൽകിയിട്ടുണ്ട്.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
സെറാ ഡി ഇറ്റബയ്യാന ദേശീയോദ്യാനം
സെറാ ഡി  ഇറ്റബയ്യാന ദേശീയോദ്യാനം (പോർച്ചുഗീസ്: Parque Nacional Serra de Itabaiana) ബ്രസീലിലെ സെർഗിപ്പേ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.